IL-KUMMISSJONI EWROPEA Brussell, 23.6.2022 COM(2022) 323 final KOMUNIKAZZJONI TAL-KUMMISSJONI LILL-PARLAMENT EWROPEW, LILL-KUNSILL U LILL-QORTI EWROPEA TAL-AWDITURI











KONTIJIET ANNWALI KONSOLIDATI TAL-UNJONI EWROPEA



GĦAS-SENA FINANZJARJA 2021



WERREJ PREFAZJONI IL-PUNTI FINANZJARJI EWLENIN TAS-SENA NOTA LI TAKKUMPANJA L-KONTIJIET KONSOLIDATI RAPPORTI FINANZJARJI KONSOLIDATI U NOTI TA’ SPJEGAZZJONI IL-KARTA BILANĊJALI RAPPORT TAL-PRESTAZZJONI FINANZJARJA RAPPORT TAL-FLUSSI TAL-FLUS DIKJARAZZJONI TAL-BIDLIET FL-ASSI NETTI NOTI GĦAR-RAPPORTI FINANZJARJI RAPPORTI DWAR L-IMPLIMENTAZZJONI BAĠITARJA U NOTI TA’ SPJEGA GLOSSARJU LISTA TA’ ABBREVJAZZJONIJIET PREFAZJONI Fl-2021, l-Ewropa sfidat il-pandemija li kienet għaddejja minnha. Is-solidarjetà kienet kruċjali sabiex tiġi kkontrollata l-isfida tal-Covid-19 u sabiex jittaffa l-impatt ekonomiku u soċjali tagħha. Il-baġit Ewropew immobilizza l-mezzi kollha disponibbli sabiex jappoġġa liċ-ċittadini, lin-negozji u lill-Istati Membri filwaqt li jagħmel lill-Ewropa addattata għall-futur: aktar ekoloġika, aktar diġitali u aktar reżiljenti.

L-Unjoni Ewropea nediet l-istrument ta’ rkupru dedikat NextGenerationEU sabiex tappoġġa l-irkupru tal-Ewropa u sabiex tindirizza l-isfidi kurrenti u futuri. B’ammonti straordinarji ta’ finanzjament li ġew iġġenerati fis-swieq finanzjarji minn Ġunju 2021, il-baġit tal-UE wera li għal darb’oħra kien għodda importanti li l-Unjoni għandha għad-dispożizzjoni tagħha sabiex tindirizza sitwazzjonijiet ta’ kriżi u tipprovdi valur miżjud ċar għal ħajjet in-nies. Barra minn hekk, il-programm SURE (Appoġġ biex jittaffew ir-Riskji ta’ Qgħad f’Emerġenza), kompla jappoġġa lill-Istati Membri kemm sabiex iżommu n-nies fl-impjiegi kif ukoll sabiex jgħinu lill-impjiegi affettwati mill-pandemija.



Minbarra li indirizzat il-kriżi b’reazzjonijiet rapidi u b’aġġustamenti kontinwi fis-sitwazzjoni politika u finanzjarja, l-Unjoni Ewropea żammet il-wegħda tagħha u wettqet l-objettivi tal-politika tagħha. Għalhekk, għamlet l-aħjar użu mill-baġit tal-2021 – l-ewwel wieħed mill-qafas finanzjarju pluriennali attwali, bl-implimentazzjoni tal-baġit li ammontat għal EUR 268,3 biljun f’impenji magħmulin. Bi pjaċir nippreżenta l-kontijiet annwali tal-2021 tal-Unjoni Ewropea. Huma jipprovdu ħarsa ġenerali sħiħa lejn il-finanzi tal-UE u lejn l-implimentazzjoni tal-baġit tal-UE għas-sena li għaddiet, inkluża informazzjoni dwar l-obbligazzjonijiet kontinġenti, l-impenji finanzjarji u l-obbligi l-oħrajn tal-Unjoni. Il-kontijiet annwali konsolidati tal-Unjoni Ewropea huma parti mill-pakkett tar-rapportar finanzjarju u ta’ responsabbiltà integrat tal-Kummissjoni u jifformaw parti essenzjali mis-sistema żviluppata ħafna tagħna ta’ trasparenza u ta’ responsabbiltà fiskali. Johannes Hahn Il-Kummissarju għall-Baġit u r-Riżorsi Umani

IL-PUNTI FINANZJARJI EWLENIN TAS-SENA L-objettiv ta’ din it-taqsima tal-Punti Finanzjarji Ewlenin, li tħejjiet fuq il-bażi tal-prinċipji deskritti fil-Linja Gwida dwar il-Prattika Rakkomandata (RPB) tal-IPSASB 2 “Diskussjoni u Analiżi tar-Rapporti Finanzjarji”, huwa li tgħin lill-qarrejja jifhmu kif l-attivitajiet operazzjonali, finanzjarji u ta’ investiment tal-UE huma riflessi fl-elementi differenti tar-rapporti finanzjarji konsolidati tal-UE. L-informazzjoni ppreżentata f’din it-taqsima ma ġietx awditjata Għandu jiġi nnotat li, minħabba l-ittondjar taċ-ċifri f’miljuni ta’ euro, xi data finanzjarja fit-tabelli ta’ hawn taħt tista’ tidher li ma taqbilx fl-għadd finali.

WERREJ 1. ĊIFRI U PUNTI EWLENIN TAS-SENA

2. IL-QAFAS FINANZJARJU PLURIENNALI TAL-2021-2027 U NextGenerationEU 2.1. Il-QFP 2021-27 u NextGenerationEU – Iċ-Ċifri Ewlenin 2.2. NextGenerationEU – ħarsa ġenerali 2.3. Is-sitwazzjoni finanzjarja tal-NGEU fil-31 ta’ Diċembru 2021 3. SOMMARJU TAL-IMPLIMENTAZZJONI TAL-BAĠIT 3.1. Dħul 3.2. Nefqa 4. STRUMENTI FINANZJARJI U GARANZIJI BAĠITARJI 4.1. Strumenti finanzjarji ffinanzjati mill-baġit tal-UE 4.2. Garanziji baġitarji: Assi finanzjarji miżmumin fil-fondi ta’ garanzija 4.3. Is-self u t-teħid ta’ self relatat għall-programmi ta’ assistenza finanzjarja 4.4. Obbligazzjonijiet kontinġenti baġitarji għal programmi ta’ assistenza finanzjarja 5. ANALIŻI TAR-RAPPORTI FINANZJARJI 5.1. DĦUL 5.2. SPEJJEŻ 5.3. ASSI 5.4. OBBLIGAZZJONIJIET 6. QAFAS POLITIKU U FINANZJARJU, GOVERNANZA U RESPONSABBILTÀ TAL-UE 6.1. QAFAS POLITIKU U FINANZJARJU 6.2. GOVERNANZA U RESPONSABBILTÀ





1.ĊIFRI U PUNTI EWLENIN TAS-SENA Rapporti finanzjarji konsolidati Ir-rapporti finanzjarji konsolidati tal-UE jinkludu aktar minn 50 entità (inklużi l-Parlament Ewropew, il-Kunsill, il-Kummissjoni u l-aġenziji tal-UE) u huma mħejjija skont l-ogħla standards disponibbli, l-Istandards Internazzjonali tal-Kontabbiltà għas-Settur Pubbliku (International Public Sector Accounting Standards, IPSAS). Is-sena 2021, li kienet l-ewwel sena tal-QFP tal-UE għall-2021-2027, kienet eċċezzjonali f’ħafna aspetti. Kif jista’ jidher fil-karta bilanċjali ta’ hawn taħt u spjegat f’aktar dettall fl-Analiżi tar-Rapporti Finanzjarji (it-taqsima 5), ir-rapporti finanzjarji konsolidati tal-UE tal-2021 kienu partikolarment affettwati mit-tnedija b’suċċess ta’ NextGenerationEU fl-2021 (EUR 71,6 biljun żborżati lill-Istati Membri) u mill-attivitajiet ta’ għoti u teħid b'self addizzjonali taħt l-istrument SURE (EUR 50 biljun): EUR biljuni 2021 2020 ASSI Assi Finanzjarji 188,6 113,1 Prefinanzjament 93,4 62,7 Riċevibbli 72,4 74,5 Il-flus u l-ekwivalenti tal-flus 44,9 16,7 Proprjetà, Impjanti u Tagħmir u assi oħrajn 14,7 13,0 Total 414,1 280,0 OBBLIGAZZJONIJIET Benefiċċji ta’ wara l-impjieg 122,5 116,0 Obbligazzjonijiet finanzjarji 246,1 95,0 Ammonti pagabbli 46,4 32,4 Dovuti 78,1 64,6 Obbligazzjonijiet oħrajn 3,3 5,4 Total 496,4 313,5 ASSI NETTI Riżervi 1,3 5,1 Ammonti li jridu jintalbu mill-Istati Membri (83,6) (38,5) Total (82,3) (33,4) ara l-Analiżi tar-Rapport Finanzjarju, it-taqsima 5



It-Tnedija b’Suċċess ta’ NextGenerationEU Żborżi taħt NextGenerationEU – EUR 71,6 biljun maqsumin bejn: ara s-sitwazzjoni finanzjarja tal-NGEU fil-31 ta’ Diċembru 2021, it-taqsima 2.3 2.IL-QAFAS FINANZJARJU PLURIENNALI TAL-2021-2027 U NextGenerationEU 3.Il-QFP 2021-27 u NextGenerationEU – Iċ-Ċifri Ewlenin Il-baġit fit-tul tal-UE għall-2021-2027, flimkien mal-istrument għall-irkupru NextGenerationEU (“NGEU”), jammonta għal EUR 2 018-il triljun fi prezzijiet kurrenti (EUR 1,8 triljun fi prezzijiet tal-2018). Dan ir-rispons finanzjarju mingħajr preċedent għall-kriżi se jgħin sabiex jissewwa d-dannu ekonomiku u soċjali kkawżat mill-pandemija tal-coronavirus u jappoġġa t-tranżizzjoni lejn Ewropa aktar ekoloġika, aktar diġitali u aktar sostenibbli. Il-pakkett jikkonsisti fil-baġit fit-tul, il-qafas finanzjarju pluriennali (“QFP”) tal-2021-2027, magħmul minn EUR 1 211-il triljun fi prezzijiet kurrenti (EUR 1 074 triljun fi prezzijiet tal-2018), flimkien mal-istrument għall-irkupru temporanju, l-NGEU sa EUR 806,9 biljun fi prezzijiet kurrenti (EUR 750 biljun fi prezzijiet tal-2018). Dan huwa baġit verament modernizzat: ·Aktar minn 50 % tal-ammont totali tal-baġit fit-tul li jmiss u tal-NGEU se jappoġġa l-modernizzazzjoni tal-Unjoni Ewropea permezz tar-riċerka u l-innovazzjoni, permezz ta’ tranżizzjonijiet klimatiċi u diġitali ġusti, permezz tat-tħejjija, u permezz ta’ azzjonijiet ta’ rkupru u ta’ reżiljenza; ·30 % tal-baġit tal-UE se jintnefaq sabiex jiġi miġġieled it-tibdil fil-klima – l-akbar sehem mill-akbar baġit tal-UE fl-istorja; ·20 % tal-Faċilità għall-Irkupru u r-Reżiljenza (Recovery and Resilience Facility, RRF) – li tirrappreżenta 90 % tal-NGEU – se tiġi investita fit-trasformazzjoni diġitali; ·Fl-2026 u fl-2027, 10 % tal-infiq annwali taħt il-baġit fit-tul se jikkontribwixxi sabiex jitwaqqaf u jitreġġa’ lura t-tnaqqis tal-bijodiversità; u ·Għall-ewwel darba, prijoritajiet ġodda u msaħħin għandhom l-ogħla sehem mill-baġit fit-tul, 32 %.

Il-prijoritajiet politiċi li fuqhom huwa bbażat il-QFP 2021-27 Il-prijoritajiet politiċi tal-Kummissjoni huma definiti fil-linji gwida politiċi stabbiliti mill-President tal-Kummissjoni. Taħt il-President von der Leyen, il-Kummissjoni li bdiet il-mandat tagħha fl-1 ta’ Diċembru 2019 tiffoka fuq is-sitt ambizzjonijiet il-kbar li ġejjin: 6 AMBIZZJONIJIET KBAR Patt Ekoloġiku Ewropew – Nistinkaw biex inkunu l-ewwel kontinent newtrali għall-klima Ewropa lesta għall-era diġitali – Nagħtu s-setgħa lin-nies permezz ta’ ġenerazzjoni ġdida ta’ teknoloġiji Ekonomija għas-servizz tan-nies – Naħdmu għall-ġustizzja soċjali u għall-prosperità Ewropa aktar b’saħħitha fid-dinja – Ewropa li tistinka għal aktar billi ssaħħaħ il-marka unika tagħna ta’ tmexxija globali

responsabbli Il-promozzjoni tal-istil ta’ ħajja Ewropew tagħna – Nibnu Unjoni ta’ ugwaljanza fejn kollha kemm aħna jkollna l-istess aċċess għall-opportunitajiet Spinta ġdida għad-demokrazija Ewropea – Inrawmu, nipproteġu u nsaħħu d-demokrazija tagħna 4.NextGenerationEU – ħarsa ġenerali B’baġit ta’ EUR 806,9 biljun, l-istrument NGEU huwa mfassal sabiex jgħin fit-tiswija tad-dannu ekonomiku u soċjali immedjat ikkawżat mill-pandemija tal-coronavirus, u b’hekk jibni Ewropa ta’ wara l-COVID-19 aktar ekoloġika, aktar diġitali, aktar reżiljenti u aktar adattata għall-isfidi attwali u dawk tal-ġejjieni. Parti mill-fondi, sa EUR 338,0 biljun, huma pprovduti fil-forma ta’ appoġġ mhux ripagabbli, jew ta’ għotjiet. Il-parti l-oħra, sa EUR 385,8 biljun, tintuża sabiex jiġi pprovdut self mill-Unjoni lil Stati Membri individwali. Dan is-self ma jibdiex jitħallas lura minn dawk l-Istati Membri qabel ma jgħaddi l-perjodu attwali tal-QFP u jestendi fuq perjodu ta’ żmien twil, pereżempju bis-self kurrenti li ma jimmaturax qabel l-2051 (ara t-taqsima 2.3.3). Barra minn hekk, l-NGEU jsaħħaħ diversi programmi u politiki eżistenti tal-UE, kif ġej: ·Il-politika ta’ Koeżjoni fil-qafas tal-assistenza fl-irkupru għall-koeżjoni u għat-territorji tal-Ewropa (REACT-EU), sabiex tgħin fl-indirizzar tal-konsegwenzi ekonomiċi tal-COVID-19 fl-ewwel snin tal-irkupru; ·Il-Fond għal Tranżizzjoni Ġusta, sabiex jiggarantixxi li t-tranżizzjoni għan-newtralità klimatika taħdem għal kulħadd; ·Il-Fond Agrikolu Ewropew għall-Iżvilupp Rurali, sabiex jissokta l-appoġġ għall-bdiewa; ·InvestEU, sabiex jiġu appoġġati l-isforzi ta’ investiment tan-negozji tagħna; ·Orizzont Ewropa, sabiex jiġi żgurat li l-UE jkollha l-kapaċità li tiffinanzja aktar eċċellenza fir-riċerka; u ·RescEU, jara li l-Mekkaniżmu tal-UE għall-Protezzjoni Ċivili jkollu l-kapaċità sabiex iwieġeb għal emerġenzi fuq skala kbira. 5.Is-sitwazzjoni finanzjarja tal-NGEU fil-31 ta’ Diċembru 2021

6.Ħarsa ġenerali Sa mit-tnedija tal-operazzjonijiet ta’ finanzjament tal-NGEU fil-15 ta’ Ġunju 2021 sal-aħħar tal-2021, il-Kummissjoni ġġenerat EUR 71,0 biljun f’finanzjament fit-tul, prinċipalment billi ħarġet bonds fi tranżazzjonijiet sindakati. Barra minn hekk, minn Diċembru 2021, il-Kummissjoni għandha EUR 20 biljun pendenti f’kambjali tal-UE għal terminu qasir. Sa tmiem is-sena 2021, il-Kummissjoni kienet żborżat total ta’ EUR 71,6 biljun f’appoġġ finanzjarju. Il-maġġoranza ta’ dan l-ammont, EUR 64,3 biljun, ġiet żborżata lil 20 Stat Membru taħt l-RRF (minn dan l-ammont, EUR 46,4 biljun bħala appoġġ mhux ripagabbli u EUR 18,0-il biljun bħala self). EUR 7,2 biljun oħrajn ġew żborżati bħala pagamenti tal-QFP taħt programmi eżistenti. Il-likwidità li fadal ta’ EUR 19,4-il biljun tinżamm fil-kont bankarju tal-NGEU mal-BĊE u fil-kont tat-teżor ċentrali tal-Kummissjoni, sakemm isir l-iżborż għall-baġit għall-programmi tal-QFP.



NGEU – Teħid ta’ Self u Żborżi Pendenti fil-31 ta’ Diċembru 2021 * EUR 1,4 biljun oħrajn f’fondi kienu miżmumin fil-kont tat-teżor ċentrali tal-Kummissjoni sakemm isir l-iżborż għall-baġit għall-programmi tal-QFP. 7.Teħid ta’ self Sabiex tilħaq il-ħtiġijiet ta’ finanzjament tal-NGEU, il-Kummissjoni toħroġ titoli fis-swieq kapitali internazzjonali. Fuq il-bażi ta’ strateġija ta’ finanzjament diversifikata, il-Kummissjoni tlaqqa’ l-użu ta’ strumenti u ta’ tekniki ta’ finanzjament differenti ma’ komunikazzjoni miftuħa u trasparenti lill-parteċipanti fis-suq. Fl-2021, id-Deċiżjoni ta’ Teħid ta’ Self annwali ppermettiet lill-Kummissjoni toħroġ sa ammont massimu ta’ EUR 125 biljun f’finanzjament fit-tul u jkollha sa massimu ta’ EUR 60 biljun pendenti f’finanzjament fuq terminu qasir. Finanzjament fit-tul – Tranżazzjonijiet sindakati u rkantar ta’ bonds tal-UE Sal-31 ta’ Diċembru 2021, il-Kummissjoni ħadet b’self EUR 66,0 biljun permezz ta’ ħames ħarġiet ta’ bonds permezz ta’ tranżazzjonijiet sindakati (inkluża tranżazzjoni waħda b’segment doppju) kif ukoll EUR 5,0 biljun permezz tal-irkant ta’ bonds tal-UE: EUR biljuni Tranżazzjonijiet ta’ finanzjament fit-tul (inklużi taps) Maturità Maħruġ/Iġġenerat Total imħallas lura fi tmiem is-sena Pendenti fi tmiem is-sena NGEU#1 04.07.2031 20,0 0,0 20,0 NGEU#2a (inklużi taps) 06.07.2026 11,5 0,0 11,5 NGEU#2b 06.07.2051 6,0 0,0 6,0 NGEU#3 04.07.2041 10,0 0,0 10,0 NGEU#4 (inklużi taps) 04.10.2028 11,5 0,0 11,5 Bond ekoloġiku tal-NGEU #1 04.02.2037 12,0 0,0 12,0 Total 71,0 0,0 71,0 L-ewwel tranżazzjoni sindakata f’Ġunju 2021 iġġenerat EUR 20,0 biljun. Kienet l-akbar ħarġa istituzzjonali ta’ bonds li qatt kien hemm fl-Ewropa, l-akbar tranżazzjoni istituzzjonali b’segment wieħed u l-akbar ammont li l-UE qatt iġġenerat fi tranżazzjoni waħda. F’Ottubru 2021, il-Kummissjoni ħarġet l-ewwel bond ekoloġiku tal-NGEU, u ġġenerat EUR 12,0-il biljun li se jintużaw esklussivament għal investimenti ekoloġiċi u sostenibbli fl-UE. Dan il-ħruġ, li kien jirrappreżenta l-akbar ħruġ ta’ bonds ekoloġiċi fid-dinja, ħoloq viżibbiltà għall-politiki ekoloġiċi ffinanzjati minn bonds ekoloġiċi u appoġġa l-Patt Ekoloġiku Ewropew u t-tranżizzjoni ekoloġika. Il-ħruġ ta’ bonds ekoloġiċi jeħtieġ l-implimentazzjoni tar-rapportar dwar l-użu preċiż tar-rikavati mill-bonds ekoloġiċi u dwar l-impatt tal-investimenti li huma ffinanzjati permezz ta’ bonds ekoloġiċi. Finanzjament fuq terminu qasir – Irkantar ta’ Kambjali tal-UE Sal-31 ta’ Diċembru 2021, l-ammont pendenti ta’ finanzjament fuq terminu qasir, iġġenerat permezz tal-irkantar ta’ kambjali tal‑UE b’maturità ta’ tliet jew sitt xhur, kien jammonta għal EUR 20,0 biljun: EUR biljuni Irkantar tal-kambjali tal-UE Pendenti fi tmiem is-sena Maturità ta’ 3 xhur 8,5 Maturità ta’ 6 xhur 11,5 Total 20,0 Filwaqt li t-tranżazzjonijiet sindakati se jibqgħu l-pedament tal-programm ta’ ħruġ tal-NGEU, tal-anqas fil-fażijiet inizjali, il-kapaċità li jiġu ġġenerati l-flus malajr u bl-irħis permezz tal-irkant ittejjeb b’mod sinifikanti l-kapaċità tal-Kummissjoni li taqdi l-ħtiġijiet tagħha ta’ pagament tal-NGEU bl-aktar termini vantaġġużi għall-baġit tal-Unjoni u/jew għall-Istati Membri benefiċjarji. Barra minn hekk, il-finanzjament fuq terminu qasir ta’ EUR 16-il biljun ġie ġġenerat permezz ta’ tranżazzjonijiet tas-suq monetarju, li kollha tħallsu lura fl-aħħar tas-sena. 8.Żborżi

Sa tmiem is-sena 2021, il-Kummissjoni kienet irċiviet 26 pjan għall-irkupru u r-reżiljenza tal-Istati Membri, li minnhom 22 ġew ivvalutati b’mod pożittiv u sussegwentement ġew approvati mill-Kunsill (il-Belġju, il-Kroazja, Ċipru, iċ-Ċekja, id-Danimarka, il-Ġermanja, il-Greċja, Spanja, il-Portugall, Franza, l-Irlanda, l-Italja, il-Latvja, il-Lussemburgu, l-Awstrija, is-Slovakkja, il-Litwanja, Malta, is-Slovenja, ir-Rumanija, l-Estonja u l-Finlandja). Erba’ Stati Membri oħrajn (il-Bulgarija, l-Ungerija, il-Polonja u l-Iżvezja) ippreżentaw pjanijiet li għalihom il-valutazzjonijiet kienu għadhom għaddejjin fi tmiem is-sena. Is-sottomissjoni ta’ pjan ieħor (in-Netherlands) kienet pendenti. L-appoġġ finanzjarju totali approvat skont it-22 pjan approvat kien jammonta għal EUR 291,2 biljun f’appoġġ mhux ripagabbli (li minnu l-ftehimiet ta’ finanzjament iffirmati sa tmiem is-sena kienu jkopru EUR 195,4 biljun) u EUR 153,9 biljun f’appoġġ b’self finanzjarju (li minnhom il-ftehimiet ta’ self iffirmati sa tmiem is-sena kienu jkopru EUR 153,2 biljun). Appoġġ mhux ripagabbli Fl-2021, il-Kummissjoni żborżat total ta’ EUR 46,4 biljun f’appoġġ mhux ripagabbli lil 20 mit-22 Stat Membru bi pjanijiet għall-irkupru u r-reżiljenza sottomessi u approvati. Minn dan l-ammont, EUR 36,4 biljun tħallsu bħala prefinanzjament. Wara l-ilħuq tal-objettivi intermedji minn Spanja, tħallsu EUR 10 biljun oħrajn qabel tmiem is-sena, bl-approvazzjoni ta’ EUR 1,5 biljun mill-prefinanzjament oriġinali. EUR 0,3 biljun oħrajn fi prefinanzjament, relatati mal-appoġġ mhux ripagabbli lill-Finlandja, kienu għadhom ma ġewx żborżati fi tmiem is-sena. Fil-każ tal-Irlanda, kien ġie approvat appoġġ mhux ripagabbli ta’ EUR 1,0 biljun, iżda ma ġie ffirmat l-ebda ftehim ta’ finanzjament fi tmiem is-sena.



EUR biljuni





Stat Membru Appoġġ

mhux ripagabbli massimu* Total

iffirmat fil-31.12.2021 Impenji

Baġitarji

fl-2021 Total

żborżat fil-

31.12.2021 L-Awstrija 3,5 2,2 1,1 0,4 Il-Belġju 5,9 3,6 1,8 0,8 Il-Kroazja 6,3 4,6 2,3 0,8 Ċipru 1,0 0,8 0,4 0,1 Iċ-Ċekja 7,0 3,5 1,8 0,9 Id-Danimarka 1,6 1,3 0,6 0,2 L-Estonja 1,0 0,8 0,4 0,1 Il-Finlandja 2,1 -† 0,8 -† Franza 39,4 24,3 12,0 5,1 Il-Ġermanja 25,6 16,3 8,1 2,3 Il-Greċja 17,8 13,5 6,7 2,3 L-Irlanda 1,0 -‡ 0,5 - L-Italja 68,9 47,9 23,7 9,0 Il-Latvja 1,8 1,6 0,8 0,2 Il-Litwanja 2,2 2,1 1,0 0,3 Il-Lussemburgu 0,1 0,1 0,0 0,0 Malta 0,3 0,2 0,1 0,0 Il-Portugall 13,9 9,8 4,8 1,8 Ir-Rumanija 14,2 10,2 5,1 1,9 Is-Slovakkja 6,3 4,6 2,3 0,8 Is-Slovenja 1,8 1,3 0,6 0,2 Spanja 69,5 46,6 23,1 19,0 Approvat 291,2 195,4 98,0 46,4 Il-Bulgarija 6,3 - - - L-Ungerija 7,2 - - - In-Netherlands 6,0 - - - Il-Polonja 23,9 - - - L-Iżvezja 3,3 - - - Għadu mhux approvat 46,6 - - - Total 338,0 195,4 98,0 46,4 * L-Istati Membri bi pjanijiet approvati: finanzjament allokat għal kull pjan għall-irkupru u r-reżiljenza approvat.

L-Istati Membri mingħajr pjanijiet approvati: allokazzjoni massima f’għotjiet skont ir-Regolament RRF.

L-ammonti huma soġġetti għall-aġġornament previst fl-Artikolu 11(2) tar-Regolament (UE) 2021/241, li huwa previst għat-30 ta’ Ġunju 2022. † Il-Finlandja: iffirmat u żborżat fl-2022 biss (EUR 0,3 biljun). ‡ L-Irlanda: mhux iffirmat sad-data tal-iffirmar ta’ dawn il-kontijiet. L-Irlanda ma talbitx prefinanzjament għall-appoġġ mhux ripagabbli.



Self Fl-2021, il-Kummissjoni żborżat total ta’ EUR 18,0-il biljun fil-forma ta’ prefinanzjament lil erba’ Stati Membri (Ċipru, il-Greċja, l-Italja u l-Portugall), ekwivalenti għal 13 % tal-allokazzjonijiet tas-self rispettivi tagħhom. EUR 1,9 biljun oħra fi prefinanzjament, relatat mal-appoġġ b’self finanzjarju lir-Rumanija, kienu għadhom ma ġewx żborżati fi tmiem is-sena. Fil-każ tas-Slovenja, l-appoġġ b’self finanzjarju ta’ EUR 0,7 biljun kien ġie approvat, iżda l-ebda ftehim ta’ self ma ġie ffirmat fi tmiem is-sena: EUR biljuni





Stat Membru Appoġġ

b’self finanzjarju massimu Total

iffirmat fil-

31.12.2021 Total żborżat fil-31.12.2021 Total

imħallas lura fil-31.12.2021 Total

pendenti fil-31.12.2021 Ċipru 0,2 0,2 0,0 - 0,0 Il-Greċja 12,7 12,7 1,7 - 1,7 L-Italja 122,6 122,6 15,9 - 15,9 Il-Portugall 2,7 2,7 0,4 - 0,4 Ir-Rumanija 14,9 14,9 -* - - Is-Slovenja 0,7 -† - - - Approvat 153,9 153,2 18,0 - 18,0 Riżerva 231,9 - - - - Total 385,8 153,2 18,0 - 18,0 * Ir-Rumanija: żborżat fl-2022 biss (EUR 1,9 biljun). † Is-Slovenja iffirmat fl-2022 biss. Is-Slovenja ma talbitx prefinanzjament għas-self. Skont il-ftehimiet ta’ self, l-Istati Membri jagħmlu ripagamenti annwali ta’ 5 % tal-ammonti żborżati li jibdew għaxar snin wara d-data tal-iżborż. Għalhekk, il-Portugall, il-Greċja, l-Italja u Ċipru se jibdew iħallsu lura s-self mill-2032, bis-self jimmatura fl-2051. L-iskeda ta’ ripagament għall-ammonti nominali pendenti fi tmiem is-sena hija kif ġej: EUR miljuni

Stat Membru Perjodu ta’

ripagament Ripagament

annwali Total

tar-ripagament Ċipru 2032-2051 1 26 Il-Greċja 2032-2051 83 1 655 L-Italja 2032-2051 797 15 938 Il-Portugall 2032-2051 18 351 Total 899 17 970 Il-kontribuzzjoni tal-NGEU għal programmi oħrajn taħt il-baġit tal-UE Fi tmiem is-sena 2021, il-Kummissjoni kienet żborżat total ta’ EUR 7,2 biljun bħala pagamenti għal programmi oħrajn taħt il-QFP, prinċipalment relatati ma’ REACT-EU li jiffinanzja l-Fond Ewropew għall-Iżvilupp Reġjonali (FEŻR) u l-Fond Soċjali Ewropew (FSE): EUR biljuni

Programm tal-QFP Kontribuzzjonijiet totali

approvati

tal-QFP Impenji

Baġitarji

fl-2021 Total

żborżat fil-

31.12.2021 REACT-EU 50,6 39,5 7,0 - li minnhom FEŻR 31,5 24,0 4,9 - li minnhom FSE 19,2 15,4 2,1 Il-Fond għal Tranżizzjoni Ġusta 10,9 0,0 0,0 Żvilupp Rurali (FAEŻR) 8,1 2,4 0,1 InvestEU 6,1 1,7 0,2 Orizzont Ewropa 5,4 1,8 0,0 RescEU 2,1 0,1 0,0 Total 83,1 45,5 7,2



9.Likwidità Is-self ipprovdut taħt l-NGEU ma jsegwix il-prinċipju strett ta’ back-to-back ta’ strumenti oħrajn ta’ assistenza finanzjarja. Minflok, ġiet żviluppata strateġija ta’ finanzjament diversifikata u aggregata għall-NGEU li kienet teħtieġ l-implimentazzjoni ta’ immaniġġjar effiċjenti tal-likwidità. L-objettiv tal-immaniġġjar tal-likwidità tal-NGEU huwa li jiġi żgurat li l-ammonti miżmumin fil-kont bankarju tal-NGEU jkunu biżżejjed sabiex jissodisfaw il-ħtiġijiet kollha ta’ żborż li ġejjin u sabiex iżommu riżerva ta’ sikurezza definita, filwaqt li jevitaw kwalunkwe bilanċ eċċessiv. Għall-immaniġġjar tal-likwidità, il-Kummissjoni żviluppat għodda tal-IT li tippermetti l-monitoraġġ tal-kont tal-NGEU fuq bażi ta’ kuljum. Fi tmiem is-sena 2021, il-fondi totali miżmumin fil-kont barra l-baġit tal-NGEU ammontaw għal EUR 18,0-il biljun. Barra minn hekk, EUR 1,4 biljun f’fondi kienu miżmumin fil-kont tat-teżor ċentrali tal-Kummissjoni sakemm isir l-iżborż għall-baġit għall-programmi tal-QFP.





10.SOMMARJU TAL-IMPLIMENTAZZJONI TAL-BAĠIT 10.1.Dħul Fil-baġit inizjali adottat tal-UE, iffirmat mill-President tal-Parlament Ewropew fit-18 ta’ Diċembru 2020, l-ammont totali tal-approprjazzjonijiet ta’ pagament għall-2021 kien ta’ EUR 166 060 miljun u l-ammont totali li għandu jiġi ffinanzjat mir-riżorsi proprji kien jammonta għal total ta’ EUR 156 867 miljun. Ġeneralment, l-estimi ta’ dħul u ta’ nfiq fil-baġit inizjali jiġu aġġustati matul is-sena finanzjarja permezz ta’ baġits emendatorji. L-aġġustamenti fir-riżorsi proprji bbażati fuq l-ING jiżguraw li d-dħul ibbaġitjat ikun jaqbel eżattament man-nefqa bbaġitjata. B’dan il-mod, il-prinċipju tal-ekwilibriju baġitarju jiġi rrispettat, u l-ammonti tad-dħul u tan-nefqa tal-baġit (approprjazzjonijiet ta’ pagament) huma ugwali. Matul l-2021 ġew adottati sitt baġits emendatorji. B’kunsiderazzjoni ta’ dawn, id-dħul finali adottat għall-2021 kien jammonta għal EUR 168 011-il miljun u t-total li għandu jiġi ffinanzjat mir-riżorsi proprji kien ta’ EUR 156 993 miljun. Il-kontribuzzjonijiet tal-Istati Membri fl-2021 baqgħu stabbli. Iż-żieda fl-approprjazzjonijiet ta’ pagament (EUR 1 950 miljun) kienet prinċipalment iffinanzjata mis-surplus mis-sena ta’ qabel. Id-dħul ġej minn sitt sorsi (titoli): Titolu 1: Riżorsi proprji Il-ġbir ta’ Riżorsi proprji tradizzjonali (EUR 158 632 miljun) kien 1,0 % ogħla mill-ammonti fil-baġit (EUR 156 993 miljun). Dan kien dovut l-aktar għal ammont ogħla miġbur milli mistenni fl-aħħar xahrejn tas-sena. Il-pagamenti finali tal-VAT, tal-ING u tal-Plastiks mill-Istati Membri jikkorrespondu mill-qrib għall-istima baġitarja finali. Id-differenzi bejn l-ammonti mbassrin u l-ammonti effettivament imħallsin huma dovuti għad-differenzi bejn ir-rati tal-euro użati għall-finijiet baġitarji u r-rati fis-seħħ fiż-żmien meta l-Istati Membri barra ż-żona tal-euro effettivament għamlu l-pagamenti tagħhom. Titolu 2: Surpluses, bilanċi u aġġustamenti Is-surplus tas-sena finanzjarja ta’ qabel kien jammonta għal EUR 1 769 miljun. Dan l-ammont iddaħħal fil-baġit 2021 permezz ta’ baġit emendatorju u l-kontribuzzjoni tar-riżorsi proprji mill-Istati Membri tnaqqset kif xieraq. Għall-bilanċi tal-VAT u tal-ING, ir-regoli huma stabbiliti fl-Artikolu 10b tar-Regolament dwar it-Tqegħid għad-Dispożizzjoni (ir-Regolament tal-Kunsill (UE, Euratom) Nru 609/2014). Skont dawn ir-regoli, is-somma totali tal-bilanċi hija kkalkolata sabiex l-impatt fuq il-baġit tal-UE jkun żero (“sistema ta’ netting”) u l-proċedura ma tinvolvix emenda baġitarja. Għalhekk, il-Kummissjoni titlob direttament lill-Istati Membri sabiex iħallsu l-ammonti netti. Titolu 3: Dħul amministrattiv Dan it-titolu jinkludi dħul minn taxxi u imposti fuq ir-remunerazzjoni tal-persunal, li jammonta għal EUR 2 230 miljun. Titolu 4: Dħul finanzjarju, imgħax ta’ inadempjenza, u multi Fit-titolu 4, id-differenza bejn l-ammont ibbaġitjat (EUR 515-il miljun) u l-eżitu tal-baġit (EUR 1 633 miljun) tirreferi l-aktar għall-multi fil-qasam tal-kompetizzjoni. Titolu 5: Garanziji baġitarji, operazzjonijiet mutwatarji u mutwanti Dan it-titolu żdied b’mod sinifikanti bil-miġja tal-NGEU. Il-fondi tal-NGEU fi ħdan dan it-titolu huma dħul assenjat. It-Titolu 5 jkopri d-dħul relatat mal-garanziji u mal-imgħax u mar-ripagamenti tas-selfiet maħruġa. Jalloka wkoll il-fondi (għall-appoġġ mhux ripagabbli tal-NGEU taħt il-Faċilità għall-Irkupru u r-Reżiljenza u għat-tisħiħ tal-programmi tal-QFP) minn dħul assenjat li l-Istati Membri jirċievu taħt l-Istrument tal-Unjoni Ewropea għall-Irkupru (EURI). Ara l-Punti Finanzjarji Ewlenin tas-Sena, it-taqsimiet 2.2 u 2.3. għal ħarsa ġenerali komprensiva lejn l-NGEU.



Titolu 6: Dħul, kontribuzzjonijiet u ribassi relatati mal-politiki tal-Unjoni

Dan it-titolu jikkonċerna l-aktar id-dħul minn korrezzjonijiet finanzjarji relatati mal-fondi strutturali u agrikoli (FSIE, FAEG u FAEŻR). Jinkludi wkoll il-parteċipazzjoni ta’ pajjiżi terzi fi programmi ta’ riċerka, l-approvazzjoni ta’ kontijiet f’fondi agrikoli u kontribuzzjonijiet u rifużjonijiet oħrajn għal programmi/attivitajiet tal-UE. Parti sostanzjali minn dan it-total hija magħmula minn dħul assenjat, li jagħti lok għat-tidħil ta’ approprjazzjonijiet addizzjonali fuq in-naħa tan-nefqa. Id-dħul baġitarju totali fl-2021 ammonta għal EUR 239 596 miljun 10.2.Nefqa 11.Implimentazzjoni tal-baġit Fl-2021, l-ewwel sena tal-QFP 2021-2027 il-ġdid, il-baġit adottat finali ammonta għal total ta’ EUR 166,8 biljun f’approprjazzjonijiet ta’ impenn u għal EUR 168,0 biljun f’approprjazzjonijiet ta’ pagament. L-NGEU saħħaħ il-programmi ewlenin b’EUR 421,1 biljun addizzjonali f’approprjazzjonijiet ta’ impenn u b’EUR 55,5 biljun f’approprjazzjonijiet ta’ pagament imdaħħlin fil-baġit tal-UE bħala dħul assenjat estern . L-implimentazzjoni tal-baġit tal-2021 kienet affettwata b’mod sinifikanti mid-dewmien fl-adozzjoni ta’ bażijiet legali ġodda u mir-regoli l-ġodda għall-fondi strutturali. Il-maġġoranza tal-approprjazzjonijiet ta’ impenn tal-2021 għall-fondi strutturali (b’valur nett ta’ EUR 49 biljun) ġew riprogrammati għall-2022-2025 skont l-Artikolu 7 tar-Regolament dwar il-QFP. F’każijiet permessi mir-Regolament Finanzjarju u/jew minn bażijiet legali ġodda, l-approprjazzjonijiet mhux implimentati ġew riportati għall-2022: EUR 4,1 biljun f’approprjazzjonijiet ta’ impenn u EUR 4,2 biljun f’approprjazzjonijiet ta’ pagament. Għall-ewwel darba, il-possibbiltà li jiġu trasferiti approprjazzjonijiet tal-baġit adottati mhux użati għas-sena sussegwenti ntużat fl-2021 mill-Istrument ta’ Viċinat, ta’ Kooperazzjoni għall-Iżvilupp u ta’ Kooperazzjoni Internazzjonali – Ewropa Globali (NDICI – Ewropa Globali) , . Japplikaw u ntużaw dispożizzjonijiet simili għar-Riżerva ta’ Aġġustament għall-Brexit u għar-Riżerva ta’ Solidarjetà u Għajnuna ta’ Emerġenza (SEAR).



L-implimentazzjoni tal-approprjazzjonijiet ta’ impenn totali fl-2021 kienet tammonta għal EUR 268,3 biljun: ·EUR 113,4-il biljun mill-baġit finali adottat; ·EUR 0,6 biljun minn approprjazzjonijiet riportati mill-2020; ·EUR 154,3 biljun minn approprjazzjonijiet li ġejjin minn dħul assenjat; oli minnhom EUR 143,5 biljun mill-NGEU. Il-pagamenti totali li saru fl-2021 ammontaw għal total ta’ EUR 228,0 biljun: ·EUR 163,6 biljun mill-baġit finali adottat; ·EUR 1,8 biljun minn approprjazzjonijiet riportati mill-2020; ·EUR 62,6 biljun minn approprjazzjonijiet li ġejjin minn dħul assenjat; oli minnhom EUR 53,6 biljun mill-NGEU. Total tal-implimentazzjoni tal-approprjazzjonijiet ta’ impenn għall-2021 skont l-objettivi ta’ politika tal-UE

L-implimentazzjoni tal-2021 għat-tipi kollha ta’ approprjazzjonijiet (baġit, riporti mis-sena preċedenti u dħul assenjat) kienet ta’ 44 % għall-impenji u ta’ 92 % għall-pagamenti. Ir-rati ta’ implimentazzjoni tal-2021, minbarra d-dħul assenjat, urew 68 % għal approprjazzjonijiet ta’ impenn u 97 % għal approprjazzjonijiet ta’ pagament. Sehem importanti mill-pagamenti li saru fl-2021 kien relatat mat-tlestija tal-QFP 2014-2020. Filwaqt li jitqiesu wkoll ir-riporti u l-impenji taħt ġestjoni kondiviża li ġew irriprogrammati f’konformità mal-Artikolu 7 tal-MFFR, l-implimentazzjoni tal-baġit ivvotat kienet tilħaq kważi 100 % kemm għall-approprjazzjonijiet ta’ impenn kif ukoll għall-approprjazzjonijiet ta’ pagament. L-implimentazzjoni tal-approprjazzjonijiet tal-NGEU laħqet l-34 % għall-approprjazzjonijiet ta’ impenn totali u 97 % għall-approprjazzjonijiet ta’ pagament totali mdaħħlin fil-baġit tal-UE. L-ammont impenjat tal-NGEU kien jirrappreżenta 87 % tal-ammont awtorizzat għall-impenn fl-2021, li kien ta’ EUR 164,6 biljun.



12.Impenji pendenti L-impenji pendenti (komunement imsejħin RAL — reste à liquider), li huma ammonti impenjati li għadhom ma tħallsux, kienu ta’ EUR 341,6 biljun fl-aħħar tal-2021. L-impenji pendenti żdiedu meta mqabblin mal-2020 (b’EUR 38,4 biljun), iżda din iż-żieda kienet iżgħar milli kienet prevista inizjalment, peress li l-biċċa l-kbira tal-impenji għall-programmi taħt ġestjoni kondiviża (b’valur nett ta’ EUR 49 biljun) ippjanati għall-2021 ġew posposti għall-2022 u għas-snin ta’ wara, f’konformità mal-Artikolu 7 tar-Regolament dwar il-QFP. Ir-riprogrammazzjoni tal-implimentazzjoni ta’ ġestjoni kondiviża se tikkontribwixxi għal żieda ulterjuri tal-RAL fis-snin li ġejjin. L-ixprunatur ewlieni taż-żieda tal-2021 tal-RAL kien il-bidu tal-implimentazzjoni tal-NGEU (il-parti mhux ripagabbli) – li kkontribwixxa EUR 89,9 biljun (26 %) għall-RAL totali fi tmiem l-2021. Id-dħul assenjat tal-NGEU se jwassal għaż-żieda tal-RAL fis-snin li ġejjin peress li l-impenji kollha se jiddaħħlu sal-31 ta’ Diċembru 2023 u se jiġu onorati b’pagamenti sal-31 ta’ Diċembru 2026, f’konformità mal-Artikolu 3(4) u mal-Artikolu 3(9) tar-Regolament dwar l-EURI . 13.Riżultat tal-baġit Ir-riżultat tal-baġit (surplus) żdied minn EUR 1,8 biljun fl-2020 għal EUR 3,2 biljun fl-2021, minħabba dħul ogħla milli mistenni mid-dazji doganali u mill-multi.



14.STRUMENTI FINANZJARJI U GARANZIJI BAĠITARJI 15.Strumenti finanzjarji ffinanzjati mill-baġit tal-UE L-istrumenti finanzjarji ffinanzjati mill-baġit tal-UE jeżistu fil-forma ta’ strumenti ta’ garanzija, ta’ strumenti ta’ ekwità u ta’ strumenti ta’ self. Skont il-QFP 2021-2027, l-użu ta’ garanziji baġitarji mistenni li jiżdied meta mqabbel mal-użu ta’ strumenti finanzjarji ffinanzjati għalkollox jew ipprovduti mill-baġit tal-UE. B’mod partikolari, skont il-Programm InvestEU, se jiġu pprovduti EUR 26,2 biljun f’garanziji tal-UE lill-grupp tal-BEI u lil istituzzjonijiet finanzjarji oħrajn sabiex jiġu appoġġati diversi objettivi tal-politika tal-Unjoni permezz ta’ operazzjonijiet ta’ finanzjament u ta’ investiment. Il-kunċett bażiku wara dan l-approċċ, b’kuntrast mal-metodu tradizzjonali ta’ implimentazzjoni tal-baġit li jingħataw għotjiet u sussidji, huwa li għal kull euro li jintefaq mill-baġit permezz ta’ strumenti finanzjarji, il-benefiċjarju finali jirċievi aktar minn EUR 1 bħala appoġġ finanzjarju minħabba l-effett ta’ ingranaġġ. Taħt implimentazzjoni tal-baġit ta’ dan it-tip, il-fondi jew diġà jkunu ġew żborżati fil-kontijiet fiduċjarji ġestiti mill-entitajiet fdati u jibqgħu disponibbli (bħala flus u ekwivalenti ta’ flus, titoli ta’ dejn jew investimenti f’fondi tas-suq monetarju jew portafolli aggregati ta’ assi) sabiex ikopru t-talbiet għal ħlas ta’ garanzija fil-ġejjieni, jew inkella jkunu ġew investiti f’ekwità. Is-sinifikat u l-volum tal-istrumenti finanzjarji ffinanzjati mill-baġit tal-UE taħt ġestjoni diretta u indiretta żdiedu minn sena għal sena. 16.Garanziji baġitarji: Assi finanzjarji miżmumin fil-fondi ta’ garanzija Skont dan it-tip ta’ implimentazzjoni tal-baġit, l-UE tipprovdi garanziji lil kontropartijiet li għalihom il-finanzjament huwa biss ipprovdut parzjalment permezz ta’ fondi ta’ garanzija stabbiliti mill-Kummissjoni, u b’hekk jinħolqu obbligazzjonijiet kontinġenti għall-baġit tal-UE f’każ li l-provvediment ma jkunx suffiċjenti sabiex ikopri t-talbiet. L-UE tat garanziji fuq self mogħti barra mill-UE (l-hekk imsejjaħ Mandat ta’ Self Estern tal-BEI) u fuq operazzjonijiet ta’ dejn u ta’ ekwità koperti mill-garanzija tal-FEIS lill-Grupp tal-BEI, kif ukoll garanziji fuq operazzjonijiet koperti mill-EFSD u mill-Garanzija għall-Azzjoni Esterna tal-NDICI, mogħtijin lill-Grupp tal-BEI u lil istituzzjonijiet finanzjarji oħrajn. Mill-2021, il-proviżjonament permezz ta’ fondi ta’ garanzija jinżamm fil-Fond ta’ Proviżjonament Komuni (Common Provisioning Fund, CPF). Is-CPF huwa stabbilit mir-Regolament Finanzjarju sabiex iżomm il-provvedimenti magħmulin (jiġifieri l-fondi miżmumin) sabiex ikopri l-obbligazzjonijiet finanzjarji li jirriżultaw minn strumenti finanzjarji, minn garanziji baġitarji u minn self ta’ assistenza finanzjarja mill-QFP 2021-2027. Jinkludi wkoll xi assi ta’ proviżjonament li jkopru l-obbligazzjonijiet finanzjarji mill-Oqfsa ta’ Finanzjament Pluriennali preċedenti. Is-CPF jinħoloq u jiffunzjona bħala portafoll wieħed, li bħalissa jikkombina dispożizzjonijiet għal garanziji baġitarji u programmi ta’ assistenza finanzjarja differenti tal-UE. Ir-riżorsi tas-CPF huma allokati f’kompartimenti għall-fini tat-traċċar tal-ammonti relatati mad-diversi strumenti ta’ kontribuzzjoni tas-CPF (garanziji baġitarji u programmi ta’ assistenza finanzjarja). Wara d-dħul fis-seħħ tal-QFP 2021-2027, l-assi netti tal-Fond ta’ Garanzija tal-FEIS ġew ittrasferiti mill-1 ta’ Jannar 2021 fis-CPF. L-assi netti tal-Fond ta’ Garanzija tal-EFSD u tal-Fond ta’ Garanzija għall-azzjonijiet esterni ġew ittrasferiti lis-CPF matul l-2021. Fil-31 ta’ Diċembru 2021, il-Kummissjoni għandha assi finanzjarji fis-CPF għall-kompartimenti li ġejjin:

·il-Fond ta’ Garanzija għall-azzjonijiet esterni - EUR 2,7 biljun; ·il-Fond ta’ Garanzija tal-FEIS - EUR 8,5 biljun; ·il-Fond ta’ Garanzija tal-EFSD - EUR 0,8 biljun; u ·il-Fond ta’ Garanzija InvestEU - EUR 0,3 biljun. Barra minn hekk, EUR 92 miljun jinżammu fit-teżor ċentrali tal-Kummissjoni bħala riżerva ta’ likwidità sabiex ikopru talbiet immedjati għal ħlas ta’ garanzija. 17.Is-self u t-teħid ta’ self relatat għall-programmi ta’ assistenza finanzjarja L-attivitajiet ta’ għoti u ta’ teħid ta’ self tal-UE għall-programmi ta’ assistenza finanzjarja huma operazzjonijiet mhux baġitarji. B’mod ġenerali, iżda għajr għall-NGEU, il-fondi ġġenerati jingħataw b’self back-to-back lill-pajjiż benefiċjarju, jiġifieri bl-istess kupun, maturità u ammont. Minkejja l-metodoloġija back-to-back, is-servizz tad-dejn tal-istrumenti ta’ finanzjament huwa obbligu legali tal-UE, li għandu jiżgura li l-pagamenti kollha jsiru b’mod sħiħ u f’waqtu. Il-Kummissjoni daħħlet fis-seħħ proċeduri sabiex tiżgura r-ripagament tas-self meħud anki f’każ ta’ inadempjenza tas-self. L-appoġġ finanzjarju għall-Istati Membri u għall-pajjiżi terzi fil-forma ta’ self bilaterali ffinanzjat mis-swieq kapitali bil-garanzija tal-baġit tal-UE huwa pprovdut mill-Kummissjoni skont id-deċiżjonijiet tal-Parlament Ewropew u tal-Kunsill. Fl-2021 il-Kummissjoni, li taġixxi f’isem l-UE, operat ħames programmi ewlenin li taħthom tista’ tagħti self: ·Assistenza tal-Bilanċ tal-Pagamenti; ·Assistenza fil-qafas tal-Mekkaniżmu Ewropew ta’ Stabbilizzazzjoni Finanzjarja (EFSM); ·Assistenza makrofinanzjarja (MFA); ·Assistenza ta’ SURE; u ·NGEU – għal aktar informazzjoni dwar l-NGEU, ara t-taqsima 2.



Fil-31 ta’ Diċembru 2021, l-ammont nominali tas-self mogħti għal assistenza finanzjarja, eskluż l-NGEU, (ara t-taqsima 2), kien ta’: EUR biljuni Total mogħti Total żborżat fi tmiem is-sena Total imħallas lura fi tmiem is-sena Pendenti fi tmiem is-sena SURE Il-Belġju 8,2 8,2 - 8,2 Il-Bulgarija 0,5 0,5 - 0,5 Il-Kroazja 1,0 1,0 - 1,0 Ċipru 0,6 0,6 - 0,6 Iċ-Ċekja 2,0 2,0 - 2,0 L-Estonja 0,2 0,2 - 0,2 Il-Greċja 5,3 5,3 - 5,3 L-Ungerija 0,5 0,5 - 0,5 L-Irlanda 2,5 2,5 - 2,5 L-Italja 27,4 27,4 - 27,4 Il-Latvja 0,3 0,3 - 0,3 Il-Litwanja 1,0 1,0 - 1,0 Malta 0,4 0,4 - 0,4 Il-Polonja 11,2 8,2 - 8,2 Il-Portugall 5,9 5,4 - 5,4 Ir-Rumanija 4,1 3,0 - 3,0 Is-Slovakkja 0,6 0,6 - 0,6 Is-Slovenja 1,1 1,1 - 1,1 Spanja 21,3 21,3 - 21,3 94,3 89,6 - 89,6 EFSM L-Irlanda 22,5 22,5 - 22,5 Il-Portugall 24,3 24,3 - 24,3 46,8 46,8 - 46,8 AMF L-Ukrajna 5,0 5,0 (0,6) 4,4 It-Tuneżija 1,4 1,1 - 1,1 Il-Ġordan 1,1 0,9 - 0,9 Oħrajn 1,5 1,2 (0,2) 1,0 9,0 8,2 (0,8) 7,4 BOP Il-Latvja 2,9 2,9 (2,7) 0,2 2,9 2,9 (2,7) 0,2 Total 153,0 147,5 (3,5) 144,0



L-iskeda ta’ ripagament għall-ammonti pendenti fi tmiem is-sena hija kif ġej: EUR biljuni SURE EFSM AMF BOP TOTAL 2022 - 2,7 - - 2,7 2023 - 3,5 0,1 - 3,6 2024 - 2,6 0,6 - 3,2 2025 8,0 2,4 - 0,2 10,6 2026 8,0 4,0 0,1 12,1 2027 - 3,0 0,2 3,2 2028 10,0 2,3 0,2 12,5 2029 8,1 1,4 0,9 10,4 2030 10,0 - 0,1 10,1 2031 - 7,3 1,2 8,5 2032 - 3,0 0,1 3,1 2033 - 2,1 0,5 2,6 2034 - - 0,1 0,1 2035 8,5 2,0 2,0 12,5 2036 9,0 5,7 1,3 16,0 2037 - - - - 2038 - 1,8 - 1,8 2039 - 2040 7,0 - - 7,0 2041 - 2042 - 3,0 - 3,0 2043 - 2044 - 2045 - 2046 5,0 5,0 2047 6,0 6,0 2048 - 2049 - 2050 10,0 - 10,0 2051 - - Total 89,6 46,8 7,4 0,2 144,0

SURE SURE ġie stabbilit fl-2020 sabiex jipprovdi assistenza finanzjarja lill-Istati Membri li jkunu qegħdin jesperjenzaw, jew li huma mheddin serjament b’disturb ekonomiku serju kkawżat mill-pandemija tal-COVID-19 fit-territorju tagħhom. L-istrument jikkomplementa l-miżuri nazzjonali meħudin mill-Istati Membri affettwati. L-ammont massimu ta’ assistenza finanzjarja ma għandux jaqbeż il-EUR 100 biljun għall-Istati Membri kollha. Fi tmiem l-2021, l-Istati Membri ffirmaw ftehimiet dwar il-faċilità ta’ self li jammontaw għal EUR 94,3 biljun u minn dan l-ammont ġew żborżati EUR 89,6 biljun sa tmiem is-sena 2021. L-ammont ta’ self ġdid żborżat fl-2021 ammonta għal EUR 50,1 biljun. Il-maturità tas-self tvarja bejn 5, 10, 15, 20 u 30 sena. EFSM L-EFSM inħoloq sabiex jipprovdi assistenza finanzjarja lill-Istati Membri kollha li qed jesperjenzaw jew huma mhedda serjament minn tfixkil finanzjarju ekonomiku serju kkawżat minn okkorrenzi eċċezzjonali lil hinn mill-kontroll tagħhom. L-EFSM intuża sabiex jipprovdi assistenza finanzjarja, bil-kundizzjoni tal-implimentazzjoni ta’ riformi, lill-Irlanda u lill-Portugall bejn l-2011 u l-2014. Dan il-programm skada u ma jista’ jittieħed ebda self addizzjonali, għalkemm għadu fis-seħħ għal kompiti speċifiċi bħall-estensjoni tal-maturitajiet għal self lill-Irlanda u lill-Portugall u l-għoti ta’ self tranżizzjonali. Fl-2021, ammont ta’ EUR 9,8 biljun li jimmatura matul is-sena ġie estiż sal-2036 (EUR 3 biljun għall-Irlanda u EUR 1,8 biljun għall-Portugall) u sal-2031 (EUR 5 biljun għall-Portugall). L-ammont mogħti lill-Portugall tnaqqas minn EUR 26 biljun għal EUR 24,3 biljun peress li l-ammont ta’ EUR 1,7 biljun skada u ma kien possibbli l-ebda żborż ieħor. F’Diċembru 2021, il-Portugall talab li l-maturità tiġi estiża għal EUR 2,2 biljun tas-self totali ta’ EUR 2,7 biljun dovut f’April 2022. Fi Frar 2022, il-Kummissjoni ħadet EUR 2,2 biljun b’self sabiex tirriporta s-self, li ġie estiż b’4,5 snin. AMF Il-programm tal-AMF huwa forma ta’ assistenza finanzjarja estiża mill-UE lil pajjiżi sħab barra l-UE li jesperjenzaw kriżi ta’ bilanċ tal-pagamenti (inklużi EUR 4,4 biljun pendenti għall-Ukrajna). Jieħu l-forma ta’ self jew ta’ għotjiet fuq perjodu ta’ żmien medju/fit-tul, jew kombinazzjoni ta’ dawn, u huwa disponibbli biss għal pajjiżi li jibbenifikaw minn programm ta’ żborż tal-Fond Monetarju Internazzjonali (FMI). Fl-2020, il-Kummissjoni adottat proposta għal pakkett ta’ AMF ta’ EUR 3 biljun lil għaxar sħab tat-tkabbir u tal-viċinat sabiex tgħinhom jillimitaw il-konsegwenzi ekonomiċi tal-pandemija tal-coronavirus. Id-deċiżjoni ġiet adottata mill-Parlament Ewropew u mill-Kunsill fil-25 ta’ Mejju 2020. Skont din id-deċiżjoni, fl-2021, il-Kummissjoni żborżat 10 selfiet ġodda f’ammont nominali totali ta’ EUR 1,7 biljun lil 9 benefiċjarji tal-MFA. Il-maturità tas-self il-ġdid tvarja bejn 10 snin u 15-il sena. BOP Il-BOP huwa programm ta’ assistenza maħsub għal pajjiżi barra ż-żona tal-euro li qegħdin jesperjenzaw jew li huma mhedda minn diffikultajiet fir-rigward tal-bilanċ tal-pagamenti tagħhom. L-assistenza tal-BOP tieħu l-forma ta’ self b’terminu medju li jingħata bil-kundizzjoni tal-implimentazzjoni ta’ politiki maħsuba sabiex jindirizzaw il-problemi ekonomiċi sottostanti. Tipikament, l-assistenza tal-BOP mill-UE tiġi offruta f’kooperazzjoni mal-FMI u ma’ pajjiżi jew ma’ istituzzjonijiet internazzjonali oħrajn. L-ammont mogħti lil-Latvja taħt il-BOP tnaqqas minn EUR 3,1 biljun għal EUR 2,9 biljun peress li l-ammont disponibbli ta’ EUR 0,2 biljun skada u ma setax jiġi żborżat aktar. Fl-2021, ma seħħet l-ebda operazzjoni ġdida jew ripagamenti ta’ self. 18.Obbligazzjonijiet kontinġenti baġitarji għal programmi ta’ assistenza finanzjarja It-teħid ta’ self tal-UE jikkostitwixxi obbligi diretti u mhux kondizzjonali tal-UE u dan huwa garantit mill-Istati Membri tal-UE (obbligazzjonijiet kontinġenti baġitarji). It-teħid ta’ self għall-finanzjament tas-self lil pajjiżi barra mill-UE huwa kopert mill-Fond ta’ Garanzija għall-azzjonijiet esterni. Jekk Stat Membru benefiċjarju jsir inadempjenti, is-servizz tad-dejn jiġi prelevat mill-bilanċ tat-teżor disponibbli għall-Kummissjoni, jekk ikun possibbli. Jekk dan ma jkunx possibbli f’dak il-mument, il-Kummissjoni tiġbed il-fondi neċessarji mingħand l-Istati Membri. L-Istati Membri tal-UE huma legalment obbligati, skont il-leġiżlazzjoni tal-UE dwar ir-riżorsi proprji (l-Artikolu 14 tar-Regolament tal-Kunsill (UE, Euratom) Nru 609/2014), li jagħmlu disponibbli biżżejjed fondi sabiex jissodisfaw l-obbligi tal-UE. B’hekk, l-investituri huma esposti biss għar-riskju ta’ kreditu tal-UE, mhux għal dak tal-benefiċjarju tas-self iffinanzjat. L-għoti ta’ self “back-to-back” jiżgura li l-baġit tal-UE ma jassumi l-ebda riskju ta’ ċaqliq fir-rata tal-imgħax jew riskju tal-kambju. Self ipprovdut lill-Istati Membri taħt l-istrument SURE huwa sostnut minn sistema ta’ garanziji volontarji mill-Istati Membri li jammontaw għal 25 % tal-ammont massimu ta’ assistenza finanzjarja. Il-kontribuzzjoni ta’ kull Stat Membru għall-ammont globali tal-garanzija tikkorrispondi għas-sehem relattiv tagħha fl-introjtu nazzjonali gross (ING) totali tal-Unjoni Ewropea, abbażi tal-baġit tal-UE għall-2020. Għal kull programm tal-pajjiżi, l-ammont komplessiv mogħti, l-għadd ta’ pagamenti parzjali li għandhom jiġu żborżati u l-maturità massima (medja) tal-pakkett tas-self jiġi determinat b’deċiżjoni tal-Parlament Ewropew, tal-Kunsill u tal-Kummissjoni. Sussegwentement, il-Kummissjoni u l-Istat Membru kkonċernat, jaqblu fuq il-parametri tas-self/tal-finanzjament, b’mod partikolari fuq il-maturità tal-pagamenti parzjali. Barra minn hekk, il-pagamenti parzjali kollha tas-self, ħlief l-ewwel wieħed, jiddependu fuq il-konformità mal-kundizzjonijiet tal-politika, fil-kuntest ta’ assistenza finanzjarja konġunta bejn l-UE/FMI, li huwa fattur ieħor li jinfluwenza ż-żmien meta jsiru l-operazzjonijiet ta’ finanzjament. Dan jimplika li t-twaqqit u l-maturitajiet tal-ħruġ jiddependu fuq l-attività relatata ta’ għoti b’self tal-UE. Il-finanzjament huwa denominat b’mod esklużiv f’euro u l-ispettru tal-maturità huwa ta’ minn tlieta (3) sa 30 sena.

19.ANALIŻI TAR-RAPPORTI FINANZJARJI 20.DĦUL Id-dħul konsolidat tal-UE jinkorpora l-ammonti relatati mat-tranżazzjonijiet ta’ skambju u mat-tranżazzjonijiet mhux ta’ skambju, b’dawn tal-aħħar li huma l-aktar sinifikanti. Ix-xejra ta’ ħames snin tal-kategoriji ewlenin tad-dħul mhux minn skambju (li jinkludu Riżorsi tal-ING, Riżorsi proprji tradizzjonali, Riżorsi tal-VAT, Riżorsi proprji l-ġodda tal-plastiks, Multi u Rkupru tal-ispejjeż) hija kif ġej: Ix-xejra fuq ħames snin tad-dħul minn tranżazzjonijiet prinċipali mhux ta’ skambju*

*ċifri tal-2020 u tal-2021: minbarra d-dħul relatat mal-ħruġ tar-Renju Unit mill-UE Peress li d-dħul tal-baġit għandu jkun daqs (jew jisboq) in-nefqa tal-baġit, il-fattur ewlieni wara t-tendenza tad-dħul murija hawn fuq huwa l-pagamenti magħmulin kull sena. Dħul konsolidat – l-iżviluppi ewlenin fl-2021 Fl-2021, id-dħul konsolidat, li jinkludi l-kategoriji kollha tad-dħul, ammonta għal EUR 178,9 biljun, meta mqabbel ma’ EUR 224,0 biljun fis-sena ta’ qabel. Ir-raġuni ewlenija għat-tnaqqis ta’ EUR 45,1 biljun jew ta’ 20,1 % kienet l-impatt li qed jonqos tal-ħruġ tar-Renju Unit mill-Unjoni Ewropea, li kien żied id-dħul tal-2020 b’EUR 47,5 biljun, iżda kkontribwixxa biss EUR 1,1 biljun għad-dħul tal-2021. Bl-esklużjoni ta’ dan id-dħul speċifiku, id-dħul konsolidat tal-2021 jammonta għal EUR 177,8 biljun, li huwa komparabbli mad-dħul konsolidat aġġustat tas-sena ta’ qabel (EUR 176,5 biljun). Fir-rigward tal-kategoriji tad-dħul li jifdal, l-iżviluppi ewlenin kienu l-introduzzjoni tar-riżorsi proprji l-ġodda tal-plastiks, żieda fid-dħul mill-multi u tnaqqis fid-dħul mill-ING:



·Id-dħul mir-riżorsa proprja l-ġdida tal-plastiks, li ġiet introdotta fl-2021 bid-dħul fis-seħħ tad-Deċiżjoni l-ġdida dwar ir-Riżorsi Proprji tal-2020/2053, ammonta għal EUR 5,8 biljun. Rata uniformi ta’ ġbir ta’ EUR 0,80 għal kull kilogramma tapplika għall-piż tal-iskart mill-imballaġġ tal-plastik iġġenerat minn kull Stat Membru li mhux irriċiklat. L-iskart mill-imballaġġ tal-plastik li ma jiġix irriċiklat f’sena partikolari jiġi kkalkolat bħala d-differenza bejn l-iskart mill-imballaġġ tal-plastik iġġenerat u l-iskart mill-imballaġġ tal-plastik irriċiklat f’dik is-sena fi Stat Membru. Il-Bulgarija, iċ-Ċekja, l-Estonja, il-Greċja, Spanja, il-Kroazja, l-Italja, Ċipru, il-Latvja, il-Litwanja, l-Ungerija, Malta, il-Polonja, il-Portugall, ir-Rumanija, is-Slovenja u s-Slovakkja huma intitolati għal tnaqqis annwali speċifiku fis-somma f’daqqa fil-kontribuzzjonijiet rispettivi tagħhom tar-riżorsi proprji tal-plastiks; ·Id-dħul mill-multi żdied minn EUR 0,5 biljun fl-2020 għal EUR 2,0 biljun fl-2021. Iż-żieda ta’ EUR 1,5 biljun hija dovuta kemm għan-numru ogħla kif ukoll għall-ammonti akbar ta’ multi maħruġin fl-2021. Fl-2021, il-multi ewlenin maħruġin kienu: EUR 875 miljun imposti fuq BMW u l-grupp Volkswagen (Volkswagen, Audi u Porsche) għall-kollużjoni fl-iżvilupp tekniku fil-qasam tat-tindif tal-ossidu tan-nitroġenu u EUR 371 miljun imposti fuq Nomura, UBS u UniCredit għall-parteċipazzjoni ta’ grupp ta’ kummerċjanti f’kartell fis-suq primarju u sekondarju għall-Bonds tal-Gvern Ewropej; ·Id-dħul mill-ING (introjtu nazzjonali gross), l-element primarju tad-dħul operatorju tal-UE, naqas minn EUR 125,4 biljun fl-2020 għal EUR 116,0-il biljun fl-2021. It-tnaqqis ta’ EUR 9,4 biljun jew ta’ 7,5 % huwa marbut maż-żieda tal-kategoriji l-oħrajn ta’ dħul (u d-dħul il-ġdid mir-riżorsi proprji tal-plastiks), peress li d-dħul mill-fondi tal-ING huwa l-parti tal-baġit li ma hijiex koperta minn sorsi oħrajn ta’ introjtu. 21.SPEJJEŻ Il-komponent prinċipali tal-ispejjeż rikonoxxuti fir-rapporti finanzjarji kkonsolidati huma l-ispejjeż taħt il-modalità ta’ ġestjoni kondiviża, inklużi l-fondi li ġejjin: (i) il-Fond Agrikolu Ewropew ta’ Garanzija (FAEG), (ii) il-Fond Agrikolu Ewropew għall-Iżvilupp Rurali (FAEŻR) u strumenti oħrajn ta’ żvilupp rurali, (iii) il-Fond Ewropew għall-Iżvilupp Reġjonali (FEŻR) u l-Fond ta’ Koeżjoni (FK), u (iv) il-Fond Soċjali Ewropew (FSE). Dawn il-fondi kienu jammontaw għal EUR 119,9-il biljun jew għal 54,3 % tal-ispejjeż totali ta’ EUR 221,0 biljun imġarrbin fl-2021 (2020: EUR 109,7 biljun, 65,9 % tal-ispejjeż totali). Il-qsim tal-ispejjeż taħt il-modalità ta’ ġestjoni kondiviża u l-piżijiet relattivi tagħhom huma ppreżentati hawn taħt: L-ispejjeż ewlenin taħt il-modalità ta’ ġestjoni kondiviża għas-sena finanzjarja 2021 Iż-żieda fl-ispejjeż taħt il-modalità ta’ ġestjoni kondiviża hija dovuta l-aktar għall-ispejjeż akbar relatati mal-FEŻR u mal-Fond ta’ Koeżjoni (EUR 5,8 biljun) u mal-FSE (EUR 3,0 biljun). Dan jirrifletti ż-żieda fl-implimentazzjoni lejn tmiem il-perjodu ta’ programmazzjoni tal-QFP 2014-2020 kif ukoll iż-żieda temporanja tar-rata ta’ kofinanzjament wara l-implimentazzjoni tal-miżuri tas-CRII+. L-ispejjeż relatati mal-FAEŻR u ma’ strumenti oħrajn tal-iżvilupp rurali u mal-FAEG żdiedu b’EUR 1,0 biljun u b’EUR 0,3 biljun, rispettivament. Wara t-tnedija b’suċċess tal-NGEU (ara t-taqsima 2), l-ispejjeż taħt il-modalità ta’ ġestjoni diretta, li tirrappreżenta l-implimentazzjoni tal-baġit mill-Kummissjoni, mill-aġenziji eżekuttivi u mill-fondi fiduċjarji, żdiedu minn EUR 22,1 biljun fl-2020 għal EUR 63,0 biljun fl-2021. Iż-żieda ta’ EUR 40,9 biljun hija prinċipalment dovuta għall-appoġġ mhux ripagabbli mogħti skont l-RRF tal-NGEU, li ammonta għal EUR 42,9 biljun. L-ispejjeż tal-ġestjoni diretta relatata mal-programmi ta’ tilqim kontra l-Covid-19 naqsu minn EUR 1,6 biljun fl-2020 għal EUR 0,7 biljun fl-2021. Taħt il-modalità ġestjoni indiretta, l-ispejjeż jirrappreżentaw l-implimentazzjoni tal-baġit minn aġenziji tal-UE, minn korpi tal-UE, minn pajjiżi terzi, minn organizzazzjonijiet internazzjonali u minn entitajiet oħrajn. Fl-2021, l-ispejjeż taħt il-modalità ta’ ġestjoni indiretta ammontaw għal EUR 10,9 biljun, simili għaċ-ċifra tas-sena ta’ qabel ta’ EUR 11,0-il biljun. 22.ASSI Sal-31 ta’ Diċembru 2021, l-assi totali ammontaw għal EUR 414,1-il biljun (2020: EUR 280,0 biljun) – iż-żieda sinifikanti hija dovuta għal aktar self mill-istrument SURE u għas-self u għall-avvanzi mħallsin skont l-istrument tal-NGEU l-ġdid. L-aktar partiti sinifikanti kienu assi finanzjarji għajr flus u ekwivalenti ta’ flus (EUR 188,6 biljun), prefinanzjament (EUR 93,4 biljun), riċevibbli u rekuperabbli (EUR 72,4 biljun) u flus u ekwivalenti ta’ flus (EUR 44,9 biljun). Assi oħrajn, li jammontaw għal EUR 14,7-il biljun, kienu jinkludu prinċipalment proprjetà, impjanti u tagħmir u assi intanġibbli. Il-kompożizzjoni tal-assi fil-31 ta’ Diċembru 2021





Iż-żieda sinifikanti fl-assi totali ta’ EUR 134,0 biljun jew ta’ 47,9 % mis-sena ta’ qabel kienet prinċipalment dovuta għall-effetti li ġejjin: ·Is-self pendenti żdied minn EUR 93,3 biljun fl-2020 għal EUR 163,6 biljun fl-2021. Iż-żieda ta’ EUR 70,3 biljun jew ta’ 75,3 % tirrifletti l-aktar il-ħruġ ta’ self ulterjuri għall-assistenza finanzjarja taħt l-istrument SURE (EUR 50,1 biljun) u l-ħruġ ta’ self taħt l-RRF il-ġdida (EUR 18,0-il biljun); ·Il-prefinanzjament totali żdied minn EUR 62,7 biljun fl-2020 għal EUR 93,4 biljun fl-2021. Iż-żieda ta’ EUR 30,7 biljun jew ta’ 49,0 % tirrifletti l-appoġġ finanzjarju mhux ripagabbli mogħti skont l-RRF (EUR 30,8 biljun); ·Il-flus u l-ekwivalenti ta’ flus żdiedu minn EUR 16,7-il biljun fl-2020 għal EUR 44,9 biljun fl-2021. Iż-żieda ta’ EUR 28,2 biljun hija prinċipalment dovuta għal-likwidità relatata mal-NGEU (EUR 18,0-il biljun miżmumin fil-kont tal-NGEU, kif ukoll EUR 1,4 biljun f’fondi miżmumin fil-kont tat-teżor ċentrali tal-Kummissjoni sakemm isir l-iżborż għall-baġit għall-programmi tal-QFP). Iż-żieda li jifdal kienet ikkawżata mill-ammont ogħla ta’ approprjazzjonijiet ta’ pagament mhux implimentati fl-2021, il-multi li saru definittivi fl-aħħar tas-sena u r-Riżorsi proprji tradizzjonali addizzjonali msarrfin iżda li kienu għadhom ma ġewx bbaġitjati fl-aħħar tas-sena. Il-Ħruġ tar-Renju Unit mill-UE Fil-31 ta’ Jannar 2020, ir-Renju Unit ħareġ mill-Unjoni Ewropea. It-termini tat-tluq tiegħu huma definiti fi Ftehim dwar il-ħruġ tar-Renju Unit mill-UE u mill-Komunità Ewropea tal-Enerġija Atomika, magħruf ukoll bħala l-“Ftehim dwar il-Ħruġ” jew “FĦ”. Bħala parti minn dan il-ftehim, ir-Renju Unit qabel li jonora l-obbligi finanzjarji kollha li kien daħal għalihom meta kien għadu membru tal-UE. Il-ftehim daħal fis-seħħ fil-31 ta’ Jannar 2020. Ir-Renju Unit se jkompli jikkontribwixxi għall-baġit tal-UE u jibbenefika mill-programmi u min-nefqa tal-UE ta’ qabel l-2021 daqslikieku kien Stat Membru. Ir-Renju Unit se jirċievi wkoll lura ċerti flejjes definiti li ħallas fil-baġit tal-UE jew flejjes riċevuti mill-baġit tal-UE marbuta mal-perjodu ta’ sħubija tiegħu. L-UE tirrapporta darbtejn fis-sena lir-Renju Unit dwar l-ammonti dovuti u r-Renju Unit iħallashom fuq bażi ta’ kull xahar. Ir-rapportar jiġi aġġornat kull sena fuq il-bażi taċ-ċifri attwali. L-obbligi skont il-Ftehim dwar il-Ħruġ joħolqu obbligazzjonijiet u riċevibbli għall-UE li jridu jiġu kkalkolati u riflessi fil-kontijiet annwali tal-UE u jkopru b’mod partikolari l-oqsma li ġejjin: ·Riżorsi proprji (l-Artikolu 136) ·Impenji pendenti (l-Artikolu 140) ·Multi dovuti għall-kompetizzjoni (l-Artikolu 141) ·Obbligazzjonijiet tal-Unjoni (l-Artikolu 142) ·Obbligazzjonijiet finanzjarji kontinġenti u strumenti finanzjarji (l-Artikoli 143 u 144) ·Assi netti tal-Komunità Ewropea tal-Faħam u l-Azzar (l-Artikolu 145) ·Investiment tal-UE fil-Fond Ewropew tal-Investiment, FEI (l-Artikolu 146) ·Obbligazzjonijiet kontinġenti li jikkonċernaw każijiet legali (l-Artikolu 147). EUR miljuni Artikolu 140 Artikolu 142 Oħrajn 31.12.2021 31.12.2020 Dovuti mir-Renju Unit 28 620 14 751 610 43 982 49 579 Dovuti lir-Renju Unit - - (2 229) (2 229) (2 122) Total 28 620 14 751 (1 618) 41 753 47 456 Mhux kurrenti 17 064 14 486 (711) 30 839 40 629 Kurrenti 11 556 265 (908) 10 913 6 827 Prefinanzjament

Fl-2021, il-prefinanzjament, minbarra avvanzi oħrajn lill-Istati Membri u kontribuzzjonijiet għall-fondi fiduċjarji Bêkou u Afrika, ammonta għal EUR 86,2 biljun (2020: EUR 55,5 biljun), li kważi kollha kienu relatati ma’ attivitajiet tal-Kummissjoni. Iż-żieda ta’ EUR 30,7 biljun jew ta’ 55,3 % hija kważi kompletament relatata mal-appoġġ mhux ripagabbli mogħti skont l-RRF, li rriżulta f’żieda ta’ prefinanzjament relatat mal-ġestjoni diretta minn EUR 14,3-il biljun fl-2020 għal EUR 43,7 biljun fl-2021: Prefinanzjament mill-Kummissjoni skont il-modalità ta’ ġestjoni Il-livell ta’ prefinanzjament mogħti taħt il-programmi tal-QFP huwa influwenzat b’mod sinifikanti miċ-ċiklu rispettiv tal-QFP – pereżempju, fil-bidu ta’ perjodu tal-QFP, huwa mistenni li jitħallsu avvanzi kbar lill-Istati Membri taħt il-politika ta’ koeżjoni u li dawn l-ammonti jibqgħu disponibbli għall-Istati Membri sal-għeluq tal-programmi. Jitħallas ukoll prefinanzjament annwali, li jrid jintuża matul is-sena jew jiġi rkuprat fis-sena ta’ wara bħala parti mill-għeluq annwali taċ-ċiklu tal-kontijiet. Il-Kummissjoni tagħmel kull sforz biex tiżgura li l-prefinanzjament jinżamm f’livell xieraq. Għandu jinstab bilanċ bejn l-iżgurar ta’ finanzjament suffiċjenti għall-proġetti u r-rikonoxximent f’waqtu tan-nefqa. 23.OBBLIGAZZJONIJIET Sal-31 ta’ Diċembru 2021, l-obbligazzjonijiet totali kienu ta’ EUR 496,4 biljun (2020: EUR 313,5-il biljun) – iż-żieda enormi hija xprunata mis-self meħud fl-2021 taħt l-istrumenti SURE u NGEU. L-aktar entrati sinifikanti kienu s-self għall-NGEU u għall-assistenza finanzjarja (EUR 236,7 biljun), l-obbligi tal-pensjoni u obbligazzjonijiet oħrajn ta’ benefiċċji ta’ wara l-impjieg (EUR 122,5 biljun), l-imposti dovuti u l-introjtu differit (EUR 78,1 biljun), u l-ammonti pagabbli lil partijiet terzi (EUR 46,4 biljun):



Il-kompożizzjoni tal-obbligazzjonijiet fil-31 ta’ Diċembru 2021 Iż-żieda sinifikanti ta’ EUR 82,9 biljun jew ta’ 58,3 % matul is-sena ta’ qabel kienet prinċipalment dovuta għall-effetti li ġejjin: ·It-teħid ta’ self żdied minn EUR 93,2 biljun fl-2020 għal EUR 236,7 biljun fl-2021. Iż-żieda ta’ EUR 143,5 biljun hija prinċipalment relatata mal-RRF (EUR 91,0 biljun) u ma’ teħid ta’ self addizzjonali taħt SURE (EUR 50,1 biljun); ·L-imposti dovuti u l-introjtu differit żdiedu minn EUR 64,6 biljun fl-2020 għal EUR 78,1 biljun fl-2021. Iż-żieda ta’ EUR 13,5-il biljun jew ta’ 20,9 % hija prinċipalment relatata mal-RRF il-ġdid (EUR 8,2 biljun) u l-implimentazzjoni tal-QFP 2014-2020 taħt il-FEŻR u l-Fond ta’ Koeżjoni (EUR 1,9 biljun); ·L-ammonti pagabbli żdiedu minn EUR 32,4 biljun fl-2020 għal EUR 46,4 biljun fl-2021. Iż-żieda ta’ EUR 14,0-il biljun jew 43,2 % hija primarjament dovuta għall-RRF (EUR 19,1-il biljun) u tnaqqis fl-ammonti pagabbli fil-qasam tal-koeżjoni, fejn l-ammont tal-pretensjonijiet tal-kost li waslu qabel tmiem is-sena kien aktar baxx mis-sena ta’ qabel (EUR 5,3 biljun).



Il-pretensjonijiet tal-kost u l-fatturi totali rċevuti u rikonoxxuti fil-Karta Bilanċjali taħt l-intestatura “Ammonti Pagabbli” Assi netti L-eċċess tal-obbligazzjonijiet fuq l-assi fil-31 ta’ Diċembru 2021 kien jammonta għal EUR 82,3 biljun (2020: EUR 33,4 biljun). Iż-żieda konsiderevoli ta’ EUR 48,9 biljun hija dovuta primarjament għas-self fir-rigward tal-appoġġ mhux ripagabbli meħud taħt l-NGEU fl-2021 (li jirriżulta f’żieda fl-ispejjeż tal-ġestjoni diretta ta’ EUR 42,9 biljun). Huwa nnotat li l-eċċess tal-obbligazzjonijiet fuq l-assi ma jfissirx li l-istituzzjonijiet u l-korpi tal-UE jinsabu f’diffikultajiet finanzjarji, iżda pjuttost ifisser li ċerti obbligazzjonijiet se jiġu ffinanzjati minn baġits annwali futuri. Ħafna mill-ispejjeż huma rikonoxxuti skont ir-regoli dwar il-kontabilità fuq il-bażi tad-dovuti fis-sena kurrenti, għalkemm effettivament jistgħu jitħallsu fis-snin ta’ wara u jiġu ffinanzjati bl-użu ta’ baġits futuri; id-dħul relatat se jitqies fil-perjodi futuri biss. Minbarra t-teħid ta’ self għall-NGEU, li għandu jitħallas lura bejn l-2028 u l-2051, u l-obbligazzjoni għall-benefiċċji tal-impjegati, li trid titħallas matul diversi deċennji, l-aktar ammonti sinifikanti li għandhom jiġu enfasizzati huma l-attivitajiet relatati mal-FAEG, li l-biċċa l-kbira tagħhom normalment jitħallsu fl-ewwel kwart tas-sena ta’ wara.





24.QAFAS POLITIKU U FINANZJARJU, GOVERNANZA U RESPONSABBILTÀ TAL-UE L-Unjoni Ewropea (UE) hija Unjoni li lilha l-Istati Membri jagħtu kompetenzi sabiex jilħqu objettivi li għandhom komuni bejniethom. L-Unjoni hija msejsa fuq il-valuri tar-rispett għad-dinjità tal-bniedem, il-libertà, id-demokrazija, l-ugwaljanza, l-istat tad-dritt u r-rispett għad-drittijiet tal-bniedem, inklużi d-drittijiet ta’ persuni li jappartjenu għal minoranzi. Dawn il-valuri huma komuni għall-Istati Membri f’soċjetà fejn jipprevalu l-pluraliżmu, in-nondiskriminazzjoni, it-tolleranza, il-ġustizzja, is-solidarjetà u l-ugwaljanza bejn in-nisa u l-irġiel. 25.QAFAS POLITIKU U FINANZJARJU It-Trattati tal-UE L-objettivi u l-prinċipji ġenerali li jiggwidaw lill-Unjoni u lill-Istituzzjonijiet Ewropej huma definiti fit-Trattati. L-Unjoni u l-istituzzjonijiet tal-UE jistgħu jaġixxu biss fil-limiti tal-kompetenzi mogħtija mit-Trattati sabiex jilħqu l-objettivi stabbiliti hemmhekk u jridu jagħmlu dan f’konformità mal-prinċipji tas-sussidjarjetà u tal-proporzjonalità. Sabiex tilħaq l-objettivi tagħha u twettaq il-politiki tagħha, l-Unjoni tipprovdi lilha nnifisha bil-mezzi finanzjarji neċessarji. Il-Kummissjoni hija responsabbli għall-promozzjoni tal-interess ġenerali tal-Unjoni, li jinkludi l-eżekuzzjoni tal-baġit u l-ġestjoni tal-programmi f’kooperazzjoni mal-Istati Membri u f’konformità mal-prinċipju ta’ ġestjoni finanzjarja tajba. L-UE ssegwi l-objettivi stabbiliti mit-Trattat b’għadd ta’ għodod, li waħda minnhom hija l-baġit tal-UE. Oħrajn huma, pereżempju, qafas leġiżlattiv komuni jew strateġiji ta’ politika konġunti. Il-qafas finanzjarju pluriennali u l-programmi tal-infiq Il-politiki appoġġati mill-baġit tal-UE huma implimentati f’konformità mal-qafas finanzjarju pluriennali (QFP) u mal-leġiżlazzjoni settorjali korrispondenti li tiddefinixxi l-programmi u l-istrumenti tal-infiq. Dawn isarrfu l-prijoritajiet politiċi tal-UE f’termini finanzjarji fuq perjodu twil biżżejjed sabiex ikunu effettivi u jipprovdu perspettiva koerenti fit-tul għall-benefiċjarji tal-fondi tal-UE u għall-awtoritajiet nazzjonali tal-kofinanzjament. Jiġu stabbiliti ammonti massimi annwali (limiti massimi) għan-nefqa tal-UE kollha kemm hi u għall-kategoriji ewlenin tan-nefqa (intestaturi). Is-somma tal-limiti massimi tal-intestaturi kollha tagħti l-limitu massimu totali għall-approprjazzjonijiet ta’ impenn. Il-QFP huwa adottat mill-Kunsill b’unanimità tal-Istati Membri kollha, bil-kunsens tal-Parlament Ewropew. Il-qafas finanzjarju pluriennali kurrenti tal-2021–2027 ġie adottat fis-17 ta’ Diċembru 2020. Il-qafas finanzjarju pluriennali tal-2021-2027 huwa kkomplementat mill-istrument temporanju għall-irkupru NextGenerationEU. Il-baġit annwali Il-baġit annwali jitħejja mill-Kummissjoni. Il-Parlament Ewropew u l-Kunsill jaqblu (normalment sa nofs Diċembru) dwar il-baġit għas-sena ta’ wara, fuq il-bażi tal-proċedura tal-Artikolu 314 tat-TFUE. Skont il-prinċipju tal-ekwilibriju baġitarju, id-dħul totali jrid ikun ugwali għan-nefqa totali (approprjazzjonijiet ta’ pagament) għal sena finanzjarja partikolari. Is-sorsi ta’ finanzjament ewlenin tal-UE huma d-dħul mir-riżorsi proprji, li huwa kkomplementat minn dħul ieħor. Hemm erba’ tipi ta’ riżorsi proprji: Riżorsi proprji tradizzjonali (prinċipalment dazji doganali), ir-riżorsa proprja bbażata fuq it-taxxa fuq il-valur miżjud (VAT), ir-riżorsa proprja bbażata fuq l-iskart mill-imballaġġ tal-plastik mhux irriċiklat (introdotta fl-2021) u r-riżorsa proprja bbażata fuq l-introjtu nazzjonali gross (ING). Dħul ieħor li jiġi mill-attivitajiet tal-UE (pereżempju, multi relatati mal-kompetizzjoni) normalment jirrappreżenta anqas minn 10 % tad-dħul totali. Il-modi ta’ ġestjoni Il-baġit tal-UE huwa implimentat fi tliet modi ta’ ġestjoni li jiddeterminaw kif jitħallsu u jiġu ġestiti l-flus:



·Ġestjoni kondiviża: proporzjon kbir ħafna mill-baġit (madwar 3/4 tal-baġit) huwa ġestit taħt sistema ta’ ġestjoni kondiviża mill-Kummissjoni b’kooperazzjoni mal-Istati Membri, b’mod partikolari fl-oqsma tal-fondi strutturali u tal-agrikoltura. ·Ġestjoni diretta: il-Kummissjoni tiġġestixxi wkoll il-programmi hija stess u tista’ tiddelega l-implimentazzjoni ta’ programmi speċifiċi lil aġenziji eżekuttivi. ·Ġestjoni indiretta: Id-deċiżjonijiet dwar in-nefqa jistgħu wkoll jiġu ġestiti indirettament permezz ta’ korpi oħrajn fl-UE jew barra minnha. Ir-Regolament Finanzjarju u/jew il-ftehimiet ta’ delega jiddefinixxu l-mekkaniżmi ta’ kontroll u rapportar meħtieġa minn dawn l-entitajiet u s-superviżjoni mill-Kummissjoni fejn il-kompiti ta’ implimentazzjoni tal-baġit huma fdati lil aġenziji nazzjonali, lill-Grupp tal-Bank Ewropew tal-Investiment, lil pajjiżi terzi, organizzazzjonijiet internazzjonali (eż. il-Bank Dinji jew in-Nazzjonijiet Uniti) u entitajiet oħrajn (eż. aġenziji deċentralizzati tal-UE, Impriżi Konġunti). Regolament Finanzjarju Ir-Regolament Finanzjarju (RF) applikabbli għall-baġit ġenerali huwa att ċentrali fl-arkitettura regolatorja tal-finanzi tal-UE. Huwa jiddefinixxi fid-dettall ir-regoli finanzjarji applikabbli għall-eżekuzzjoni tal-baġit tal-UE u r-rwoli tal-atturi differenti involuti fl-iżgurar li l-flus jintużaw b’mod tajjeb u b’mod li jintlaħqu l-objettivi stabbiliti. 26.GOVERNANZA U RESPONSABBILTÀ 27.Struttura istituzzjonali L-UE għandha qafas istituzzjonali li permezz tiegħu għandha l-għan li tippromwovi l-valuri tagħha, tmexxi ’l quddiem l-objettivi tagħha, isservi l-interessi tagħha, dawk taċ-ċittadini tagħha u dawk tal-Istati Membri, kif ukoll tiżgura l-konsistenza, l-effettività u l-kontinwità tal-politiki u tal-azzjonijiet tagħha. L-istruttura organizzazzjonali tikkonsisti f’istituzzjonijiet, f’aġenziji u f’korpi oħrajn tal-UE. Ir-Regolament Finanzjarju, flimkien mar-regoli kontabilistiċi applikabbli, jiddefinixxi liema minn dawn l-entitajiet huma inklużi fil-kontijiet konsolidati tal-UE (jekk jogħġbok ara n-nota 9 tal-kontijiet annwali konsolidati tal-UE għal-lista ta’ entitajiet inklużi fil-kamp ta’ applikazzjoni tal-konsolidazzjoni). Il-Parlament Ewropew, flimkien mal-Kunsill, jeżerċita funzjonijiet leġiżlattivi u baġitarji. Il-Kummissjoni hija politikament responsabbli lejn il-Parlament Ewropew. Il-Kunsill iwettaq ukoll funzjonijiet ta’ tfassil tal-politika u ta’ koordinazzjoni skont id-direzzjoni politika ġenerali u l-prijoritajiet tal-Unjoni stabbiliti mill-Kunsill Ewropew. Il-Kummissjoni Ewropea hija l-fergħa eżekuttiva tal-Unjoni Ewropea. Hija tippromwovi l-interess ġenerali tal-Unjoni u tieħu inizjattivi xierqa għal dak il-għan. Tiżgura l-applikazzjoni tat-Trattati u tissorvelja l-applikazzjoni tad-dritt tal-Unjoni mill-Istati Membri taħt il-kontroll tal-Qorti tal-Ġustizzja tal-Unjoni Ewropea. Hija teżerċita funzjonijiet ta’ koordinazzjoni, eżekuttivi u ta’ ġestjoni, teżegwixxi l-baġit u timmaniġġa l-programmi. Il-Kummissjoni timplimenta l-baġit, fil-biċċa l-kbira b’kooperazzjoni mal-Istati Membri. Flimkien, huma jiżguraw li l-approprjazzjonijiet jintużaw f’konformità mal-prinċipji ta’ ġestjoni finanzjarja tajba. Ir-regolamenti jistabbilixxu l-obbligi ta’ kontroll u verifika tal-Istati Membri meta jikkondividu l-implimentazzjoni tal-baġit u r-responsabbiltajiet li jirriżultaw. Huma jistabbilixxu wkoll ir-responsabbiltajiet u r-regoli dettaljati għal kull waħda mill-istituzzjonijiet tal-UE fir-rigward tan-nefqa tagħhom stess. 28.L-istruttura ta’ governanza tal-Kummissjoni L-arranġamenti ta’ governanza tal-Kummissjoni u kif dawn jiżguraw li l-Kummissjoni tiffunzjona bħala istituzzjoni moderna, responsabbli u orjentata lejn il-prestazzjoni huma deskritti fil-Komunikazzjoni dwar il-Governanza fil-Kummissjoni Ewropea.

Il-Kummissjoni twettaq il-funzjonijiet tagħha taħt it-tmexxija tal-Kulleġġ tal-Kummissarji, li jistabbilixxi l-prijoritajiet u jerfa’ responsabbiltà politika ġenerali għall-ħidma tal-Kummissjoni. Bħala Kulleġġ, il-Kummissjoni taħdem taħt il-gwida politika tal-President tagħha, li jippreżenta lill-Parlament Ewropew, bħala parti min-nomina tiegħu, l-objettivi li biħsiebu jsegwi fil-forma ta’ linji gwida politiċi. Il-President jiddeċiedi dwar l-organizzazzjoni interna tal-Kummissjoni, sabiex jiżgura li din taġixxi b’mod konsistenti, effiċjenti u bħala korp kolleġġjali. Il-Kulleġġ jiddelega l-implimentazzjoni operazzjonali tal-baġit u l-ġestjoni finanzjarja lid-Diretturi Ġenerali u lill-Kapijiet tas-Servizz li jmexxu l-istruttura amministrattiva tal-Kummissjoni. Dan l-approċċ deċentralizzat joħloq kultura amministrattiva li tħeġġeġ lill-impjegati taċ-ċivil jerfgħu r-responsabbiltà għall-attivitajiet li fuqhom għandhom kontroll u jitlobhom jipprovdu assigurazzjoni fir-rigward tal-attivitajiet li għalihom huma responsabbli. Taħt l-awtorità tal-President u f’kooperazzjoni mill-qrib mal-Membru tal-Kummissjoni inkarigat mill-baġit, mir-riżorsi umani u mill-amministrazzjoni, u bl-involviment tas-servizzi ċentrali u tal-President, il-Bord tal-Ġestjoni Korporattiva jipprovdi koordinazzjoni, sorveljanza, pariri u orjentazzjonijiet strateġiċi. L-arranġamenti interni jiddefinixxu sett koerenti ta’ kontrolli u ta’ għodod ta’ ġestjoni robusti li jippermettu lill-Kulleġġ tal-Kummissarji jerfa’ r-responsabbiltà politika għall-ħidma tal-Kummissjoni. 29.Il-ġestjoni finanzjarja tal-Kummissjoni Fil-Kummissjoni, ir-rwoli u r-responsabbiltajiet fil-ġestjoni finanzjarja huma definiti b’mod ċar (eż. fir-Regolament Finanzjarju u fir-Regoli Interni) u applikati kif xieraq. Bħala uffiċjali awtorizzanti b’delega, id-Diretturi Ġenerali u l-Kapijiet tas-Servizzi tal-Kummissjoni huma responsabbli għall-ġestjoni finanzjarja tajba tar-riżorsi tal-UE, għall-konformità mad-dispożizzjonijiet tar-Regolament Finanzjarju, għall-ġestjoni tar-riskji u għall-istabbiliment ta’ qafas ta’ kontroll intern xieraq. Ir-responsabbiltà tal-Uffiċjali Awtorizzanti tkopri l-proċess kollu tal-ġestjoni, mid-determinazzjoni ta’ x’hemm bżonn li jsir biex jintlaħqu l-objettivi tal-politika stabbiliti mill-istituzzjoni sal-ġestjoni tal-attivitajiet minn perspettiva kemm operattiva kif ukoll ta’ ġestjoni finanzjarja tajba. Il-kompiti jistgħu jiġu ddelegati wkoll lid-Diretturi, lill-Kapijiet ta’ Unitajiet u lil oħrajn, li b’hekk isiru Uffiċjali Awtorizzanti b’Sottodelega. Kull uffiċjal awtorizzanti b’delega jista’ jibbaża fuq direttur wieħed jew fuq żewġ diretturi inkarigat(i) mill-ġestjoni tar-riskju u mill-kontroll intern biex jissorvelja u jimmonitorja l-implimentazzjoni tas-sistemi ta’ kontroll intern. Is-servizzi ċentrali tal-Kummissjoni jipprovdu gwida u pariri u jippromwovu l-aħjar prattiki, inkluż permezz tal-ħidma tal-Bord tal-Ġestjoni Korporattiva. Ir-Regolament Finanzjarju jesiġi li kull uffiċjal tal-awtorizzazzjoni jħejji rapport annwali tal-attività (RAA)bid-dettalji tal-kisbiet, u tal-attivitajiet ta’ kontroll intern u tal-ġestjoni finanzjarja matul is-sena. Ir-RAA jinkludi dikjarazzjoni li r-riżorsi ntużaw abbażi tal-prinċipji ta’ ġestjoni finanzjarja tajba u li hemm fis-seħħ proċeduri ta’ kontroll li jipprovdu l-garanziji meħtieġa li jikkonċernaw il-legalità u r-regolarità tat-tranżazzjonijiet sottostanti. Ir-Rapport Annwali dwar il-Ġestjoni u l-Prestazzjoni għall-baġit tal-UE huwa l-istrument ewlieni li permezz tiegħu, il-Kulleġġ tal-Kummissarji jassumi responsabbiltà politika għall-ġestjoni finanzjarja tal-baġit tal-UE. L-Uffiċjal tal-Kontabilità tal-Kummissjoni huwa ċentralment responsabbli għall-ġestjoni tat-teżor, għall-proċeduri ta’ rkupru, għall-istabbiliment ta’ regoli tal-kontabilità bbażati fuq metodi u Standards Internazzjonali tal-Kontabbiltà għas-Settur Pubbliku, għall-validazzjoni tas-sistemi kontabilistiċi u għat-tħejjija tal-kontijiet annwali konsolidati tal-Kummissjoni u tal-UE. Barra minn hekk, l-Uffiċjal tal-Kontabilità huwa mitlub jiffirma l-kontijiet annwali, filwaqt li jiddikjara li dawn jippreżentaw b’mod ġust, fl-aspetti materjali kollha, il-pożizzjoni finanzjarja, ir-riżultati tal-operazzjonijiet u l-flussi tal-flus tal-Unjoni. Il-kontijiet annwali jiġu adottati mill-Kulleġġ tal-Kummissarji. L-Uffiċjal tal-Kontabilità huwa funzjoni indipendenti u għandu responsabbiltà ewlenija fir-rigward tar-rapportar finanzjarju fil-Kummissjoni. L-Awditur Intern tal-Kummissjoni huwa wkoll funzjoni ċentralizzata u indipendenti u jipprovdi pariri, opinjonijiet u rakkomandazzjonijiet indipendenti dwar il-kwalità u l-funzjonament ta’ sistemi ta’ kontroll intern ġewwa l-Kummissjoni, l-aġenziji tal-UE u korpi awtonomi oħrajn. Il-Kumitat tal-Progress tal-Awditjar jiżgura l-indipendenza tal-Awditur Intern u jissorvelja l-kwalità tax-xogħol tal-awditjar intern u kif is-servizzi tal-Kummissjoni segwew ir-rakkomandazzjonijiet tal-awditjar intern u estern, kif ukoll is-sejbiet u r-rakkomandazzjonijiet relatati mal-kwittanza tal-Qorti Ewropea tal-Awdituri dwar l-affidabbiltà tal-kontijiet konsolidati annwali tal-UE. Ir-rwol konsultattiv tal-kumitat jikkontribwixxi għat-titjib ulterjuri ġenerali tal-effettività u l-effiċjenza tal-Kummissjoni biex tilħaq l-għanijiet tagħha u jiffaċilita s-sorveljanza mill-Kulleġġ tal-governanza, tal-ġestjoni tar-riskji u tal-prattiki ta’ kontroll intern tal-Kummissjoni. 30.Awditjar estern u l-proċedura ta’ kwittanza F’konformità mal-prinċipji ta’ ġestjoni finanzjarja tajba, il-fondi jridu jiġu ġestiti b’mod effettiv, effiċjenti u ekonomiku. Jeżisti qafas ta’ responsabbiltà bbażat fuq ir-rapportar komprensiv, l-awditjar estern u l-kontroll politiku sabiex tiġi pprovduta assigurazzjoni raġonevoli li l-fondi tal-UE jintnefqu b’mod xieraq. Il-Parlament Ewropew jiddeċiedi, wara rakkomandazzjoni mill-Kunsill, dwar jekk jipprovdix jew le l-approvazzjoni finali tiegħu, magħrufa bħala “għoti tal-kwittanza”, fuq il-mod li bih il-Kummissjoni implimentat il-baġit tal-UE f’sena partikolari. Il-proċedura ta’ kwittanza annwali tiżgura li l-Kummissjoni tinżamm politikament responsabbli għall-implimentazzjoni tal-baġit tal-UE. Kull sena, il-Qorti Ewropea tal-Awdituri teżamina l-affidabbiltà tal-kontijiet, jekk id-dħul kollu kienx riċevut u jekk in-nefqa kollha kinitx imġarrba b’mod leġittimu u regolari u jekk il-ġestjoni finanzjarja u l-aspetti kwalitattivi tal-ibbaġitjar, inkluża d-dimensjoni tal-prestazzjoni, kinux b’saħħithom. Il-pubblikazzjoni tar-rapport annwali tal-Qorti Ewropea tal-Awdituri hija l-punt tat-tluq għall-proċedura ta’ kwittanza. L-awdituri jħejju wkoll rapporti speċjali dwar l-oqsma ta’ nfiq jew ta’ politika speċifiċi, jew dwar kwistjonijiet baġitarji jew maniġerjali. Id-deċiżjoni dwar il-kwittanza hija bbażata wkoll fuq ir-rapportar finanzjarju u ta’ responsabbiltà integrat tal-Kummissjoni, fuq is-seduti ta’ smigħ tal-Kummissarji fil-Parlament Ewropew u fuq it-tweġibiet ipprovduti għall-mistoqsijiet bil-miktub indirizzati lill-Kummissjoni. NOTA LI TAKKUMPANJA L-KONTIJIET KONSOLIDATI

Il-kontijiet annwali konsolidati tal-Unjoni Ewropea għas-sena 2021 tħejjew fuq il-bażi tal-informazzjoni ppreżentata mill-istituzzjonijiet u l-korpi skont l-Artikolu 246(2) tar-Regolament Finanzjarju applikabbli għall-baġit ġenerali tal-Unjoni Ewropea. Jiena b’dan niddikjara li tħejjew skont it-Titolu XIII ta’ dan ir-Regolament Finanzjarju u skont il-prinċipji kontabilistiċi, ir-regoli u l-metodi stabbiliti fin-noti tar-rapporti finanzjarji. Ksibt l-informazzjoni kollha meħtieġa mingħand l-uffiċjali tal-kontabilità ta’ dawn l-istituzzjonijiet u l-korpi, li ċċertifikaw l-affidabilità tagħha, għall-produzzjoni tal-kontijiet li juru l-assi u l-obbligazzjonijiet tal-Unjoni Ewropea u l-implimentazzjoni tal-baġit. Jien b’dan niċċertifika li, fuq il-bażi ta’ din l-informazzjoni, u rigward il-kontrolli li qist li huma meħtieġa biex niffirma l-kontijiet tal-Kummissjoni Ewropea, għandi aċċertament raġonevoli li l-kontijiet jippreżentaw b’mod ġust, fl-aspetti materjali kollha, il-pożizzjoni finanzjarja, ir-riżultati tal-operazzjonijiet u l-flussi tal-flus tal-Unjoni Ewropea. Rosa ALDEA BUSQUETS Uffiċjal tal-Kontabilità tal-Kummissjoni Is-17 ta’ Ġunju 2022 L-UNJONI EWROPEA IS-SENA FINANZJARJA 2021 RAPPORTI FINANZJARJI KONSOLIDATI U NOTI TA’ SPJEGAZZJONI

Għandu jiġi nnotat li minħabba l-ittondjar taċ-ċifri f’miljuni ta’ euro, xi data finanzjarja fit-tabelli t’hawn taħt tista’ tidher li ma taqbilx fl-għadd finali. WERREJ IL-KARTA BILANĊJALI RAPPORT TAL-PRESTAZZJONI FINANZJARJA RAPPORT TAL-FLUSSI TAL-FLUS DIKJARAZZJONI TAL-BIDLIET FL-ASSI NETTI NOTI GĦAR-RAPPORTI FINANZJARJI 1. POLITIKI KONTABILISTIĊI SINIFIKANTI 2. NOTI GĦALL-KARTA BILANĊJALI 3. NOTI GĦAR-RAPPORT TAL-PRESTAZZJONI FINANZJARJA 4. OBBLIGAZZJONIJIET U ASSI KONTINĠENTI 5. IMPENJI LEGALI U BAĠITARJI 6. ĠESTJONI TAR-RISKJU FINANZJARJU 7. DIKJARAZZJONIJIET TAL-PARTIJIET RELATATI 8. EVENTI WARA D-DATA TAL-KARTA BILANĊJALI 9. AMBITU TAL-KONSOLIDAZZJONI

IL-KARTA BILANĊJALI EUR miljuni Nota 31.12.2021 31.12.2020 ASSI MHUX KURRENTI Assi intanġibbli 2,1 769 620 Proprjetà, impjanti u tagħmir 2,2 12 669 11 682 Investimenti kontabilizzati bl-użu tal-metodu tal-ekwità 2,3 1 192 588 Assi finanzjarji 2,4 181 874 99 214 Prefinanzjament 2,5 60 792 34 519 Riċevibbli ta’ skambju u rekuperabbli mhux ta’ skambju 2,6 40 642 45 813 297 938 192 434 ASSI KURRENTI Assi finanzjarji 2,4 6 744 13 881 Prefinanzjament 2,5 32 656 28 229 Riċevibbli ta’ skambju u rekuperabbli mhux ta’ skambju 2,6 31 796 28 681 Inventarji 2,7 84 80 Il-flus u l-ekwivalenti tal-flus 2,8 44 860 16 742 116 141 87 613 ASSI TOTALI 414 078 280 047 OBBLIGAZZJONIJIET MHUX KURRENTI Pensjoni u benefiċċji oħrajn tal-impjegati 2,9 (122 466) (116 020) Provvedimenti 2,10 (2 950) (3 878) Obbligazzjonijiet finanzjarji 2,11 (214 974) (84 399) (340 391) (204 297) OBBLIGAZZJONIJIET KURRENTI Provvedimenti 2,10 (398) (1 527) Obbligazzjonijiet finanzjarji 2,11 (31 149) (10 649) Ammonti pagabbli 2,12 (46 372) (32 408) Imposti dovuti u introjtu differit 2,13 (78 068) (64 584) (155 987) (109 167) OBBLIGAZZJONIJIET TOTALI (496 377) (313 464) ASSI NETTI (82 299) (33 418) Riżervi 2,14 1 325 5 062 Ammonti li għandhom jintalbu mingħand l-Istati Membri* 2,15 (83 624) (38 480) ASSI NETTI (82 299) (33 418) * Il-Parlament Ewropew adotta baġit fl-24 ta’ Novembru 2021 li jipprovdi għall-ħlas tal-obbligazzjonijiet bi skadenza qasira tal-Unjoni mir-riżorsi proprji li għandhom jinġabru mill-Istati Membri, jew jiġu mitluba lilhom, fl-2021. Barra minn hekk, taħt l-Artikolu 83 tar-Regolamenti tal-Persunal (ir-Regolament (KEE, Euratom, KEFA) Nru 259/68 tad-29 ta’ Frar 1968, kif emendat), l-Istati Membri għandhom jiggarantixxu b’mod konġunt l-obbligazzjoni għall-pensjonijiet. RAPPORT TAL-PRESTAZZJONI FINANZJARJA EUR miljuni Nota 2021 2020 DĦUL Dħul minn tranżazzjonijiet mhux ta’ skambju Riżorsi tal-ING 3,1 115 955 125 393 Riżorsi proprji tradizzjonali 3,2 20 590 19 559 Riżorsi tal-VAT 3,3 18 340 17 858 Riżorsi proprji tal-plastiks 3,4 5 831 – Multi 3,5 1 990 452 Irkupru tal-ispejjeż 3,6 1 794 1 355 Ftehim dwar il-Ħruġ tar-Renju Unit 3,7 1 122 47 456 Oħrajn 3,8 6 737 7 116 172 357 219 190 Dħul minn tranżazzjonijiet ta’ skambju Dħul finanzjarju 3,9 5 092 3 434 Oħrajn 3,10 1 497 1 404 6 589 4 838 Dħul Totali 178 946 224 028 SPEJJEŻ Implimentati mill-Istati Membri 3,11 Il-Fond Agrikolu Ewropew ta’ Garanzija (40 829) (40 461) Il-Fond Agrikolu Ewropew għall-Iżvilupp Rurali u strumenti oħrajn ta’ żvilupp rurali (15 451) (14 467) Il-Fond Ewropew għall-Iżvilupp Reġjonali u l-Fond ta’ Koeżjoni (46 932) (41 118) Il-Fond Soċjali Ewropew (16 727) (13 677) Oħrajn (4 835) (2 701) Implimentati mill-Kummissjoni, mill-aġenziji eżekuttivi u mill-fondi fiduċjarji 3,12 (63 000) (22 094) Implimentati minn aġenziji u minn korpi oħrajn tal-UE 3,13 (3 154) (3 530) Implimentati minn pajjiżi terzi u minn organizzazzjonijiet internazzjonali 3,13 (4 512) (4 178) Implimentati minn entitajiet oħrajn 3,13 (3 225) (3 257) Il-kostijiet tal-persunal u tal-pensjonijiet 3,14 (12 417) (11 995) Il-kostijiet tal-finanzjament 3,15 (4 201) (2 188) Spejjeż oħrajn 3,16 (5 762) (6 946) Spejjeż Totali (221 046) (166 612) RIŻULTAT EKONOMIKU TAS-SENA (42 100) 57 416 RAPPORT TAL-FLUSSI TAL-FLUS EUR miljuni 2021 2020 Riżultat ekonomiku tas-sena (42 100) 57 416 Attivitajiet operatorji Amortizzament 116 113 Deprezzament 1 054 1 047 (Treġġigħ lura ta’) telf minn indeboliment fuq investimenti – – (Żieda)/tnaqqis fis-self (70 259) (40 624) (Żieda)/tnaqqis fil-prefinanzjament (30 699) (11 301) (Żieda)/tnaqqis fir-riċevibbli ta’ skambju u fir-rekuperabbli mhux ta’ skambju 2 055 (50 519) (Żieda)/tnaqqis fl-inventarji (4) (12) Żieda/(tnaqqis) fil-benefiċċji tal-pensjoni u f’benefiċċji oħrajn għall-impjegati 6 447 18 360 Żieda/(tnaqqis) fil-provvedimenti (2 057) 581 Żieda/(tnaqqis) fl-obbligazzjonijiet finanzjarji (minbarra t-teħid ta’ self mill-NGEU) 60 075 40 531 Żieda/(tnaqqis) fl-ammonti pagabbli 13 964 5 166 Żieda/(tnaqqis) fl-imposti dovuti u fl-introjtu differit 13 484 (2 645) Surplus baġitarju tas-sena preċedenti meħud bħala dħul mhux fi flus (1 769) (3 218) Kejl mill-ġdid tal-obbligazzjonijiet tal-benefiċċji tal-impjegati (ċaqliq mhux ta’ flus mhux inkluż fir-rapport tal-prestazzjoni finanzjarja) (3 257) (15 155) Movimenti oħrajn mhux ta’ flus (1 757) 63 Attivitajiet ta’ investiment (Żieda)/tnaqqis fl-assi intanġibbli u fil-proprjetà, l-impjanti u t-tagħmir (2 307) (1 566) (Żieda)/tnaqqis fl-investimenti kontabilizzati bl-użu tal-metodu tal-ekwità (604) 3 (Żieda)/tnaqqis fl-assi finanzjarji mhux derivattivi fuq il-bażi tal-valur ġust permezz ta’ surplus jew defiċit* (4 636) (1 180) (Żieda)/tnaqqis fl-assi finanzjarji derivattivi fuq il-bażi tal-valur ġust permezz ta’ surplus jew defiċit (629) (62) Attivitajiet ta’ finanzjament Żieda/(tnaqqis) fit-teħid ta’ self relatat mal-NGEU 91 000 FLUSS TAL-FLUS NETT 28 118 (3 004) Żieda netta/(tnaqqis nett) fil-flus u fl-ekwivalenti ta’ flus 28 118 (3 004) Flus u ekwivalenti ta’ flus fil-bidu tas-sena 16 742 19 745 Flus u ekwivalenti ta’ flus fi tmiem is-sena 44 860 16 742 *Iċ-ċifra tal-2020 hija relatata (maż-żieda)/mat-tnaqqis fl-assi finanzjarji disponibbli għall-bejgħ. DIKJARAZZJONI TAL-BIDLIET FL-ASSI NETTI EUR miljuni Ammonti li għandhom jintalbu mingħand l-Istati Membri Surplus/(Defiċit) Akkumulat Riżervi oħrajn Riżerva ta’ valur ġust Assi Netti BILANĊ FIL-31.12.2019 (77 560) 4 646 391 (72 523) Ċaqliq fir-riżerva tal-Fond ta’ Garanzija (173) 173 – – Ċaqliq fil-valur ġust – – 105 105 Kejl mill-ġdid f’obbligazzjonijiet ta’ benefiċċji tal-impjegati (15 155) – – (15 155) Oħrajn 210 (252) – (42) Riżultat tal-baġit tal-2019 ikkreditat lill-Istati Membri (3 218) – – (3 218) Riżultat ekonomiku tas-sena 57 416 – – 57 416 BILANĊ FIL-31.12.2020 (38 480) 4 566 496 (33 418) Impatt tal-EAR 11 riveduta (ara n-Nota 1) 1 719 (3 043) (496) (1 820) BILANĊ FL-1.1.2021 (36 761) 1 523 – (35 238) Ċaqliq fir-riżerva tal-Fond ta’ Garanzija – – – – Ċaqliq fil-valur ġust – – – – Kejl mill-ġdid f’obbligazzjonijiet ta’ benefiċċji tal-impjegati (3 257) – – (3 257) Oħrajn 262 (198) – 63 Riżultat tal-baġit tal-2020 ikkreditat lill-Istati Membri (1 769) – – (1 769) Riżultat ekonomiku tas-sena (42 100) – – (42 100) BILANĊ FIL-31.12.2021 (83 624) 1 325 – (82 299)

NOTI GĦAR-RAPPORTI FINANZJARJI

Innota li fit-tabelli li ġejjin, l-ammonti li jikkonċernaw ir-Renju Unit b’rabta mal-QFP sa tmiem l-2020 għadhom jidhru taħt l-intestatura Stati Membri, minħabba li għalkemm ir-Renju Unit ħareġ mill-Unjoni fl-1 ta’ Frar 2020, f’konformità mal-Ftehim dwar il-Ħruġ, huwa għad għandu relazzjoni finanzjarja mal-Unjoni ekwivalenti għal dik ta’ Stat Membru għal dawn il-perjodi. 1.POLITIKI KONTABILISTIĊI SINIFIKANTI

2.Il-BAŻI LEGALI U R-REGOLI KONTABILISTIĊI Il-kontijiet tal-UE jinżammu f’konformità mar-Regolament (UE, Euratom) 2018/1046 tal-Parlament Ewropew u tal-Kunsill tat-18 ta’ Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014 u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012 (ĠU L 193, it-30 ta’ Lulju 2018, p. 1) minn hawn ’il quddiem imsejjaħ ir-“Regolament Finanzjarju” (RF). F’konformità mal-Artikolu 80 tar-Regolament Finanzjarju, l-UE tħejji r-rapporti finanzjarji tagħha fuq il-bażi ta’ regoli tal-kontabbiltà fuq il-bażi tad-dovuti li huma bbażati fuq l-Istandards Internazzjonali tal-Kontabbiltà għas-Settur Pubbliku (IPSAS). Dawn ir-regoli kontabilistiċi, adottati mill-Uffiċjal tal-Kontabilità tal-Kummissjoni, iridu jiġu applikati mill-istituzzjonijiet u mill-korpi kollha tal-UE li jaqgħu fil-kamp ta’ applikazzjoni tal-konsolidazzjoni sabiex tiġi żgurata l-konsistenza interna tal-kontijiet konsolidati tal-UE. L-applikazzjoni ta’ Regoli Kontabilistiċi tal-Unjoni Ewropea (EAR) ġodda u emendati EAR ġodda adottati iżda li kienu għadhom ma japplikawx fil-31 ta’ Diċembru 2021 Ma hemm l-ebda EAR ġdida adottata iżda li għadha ma hijiex effettiva fil-31 ta’ Diċembru 2021. EAR riveduti effettivi għal perjodi annwali li jibdew fl-1 ta’ Jannar 2021 jew wara Fis-17 ta’ Diċembru 2020, l-Uffiċjal tal-Kontabilità tal-Kummissjoni adotta l-EAR 11 riveduta “Strumenti finanzjarji”, li tistabbilixxi l-prinċipji tar-rapportar finanzjarju għall-assi finanzjarji u għall-obbligazzjonijiet finanzjarji u hija bbażata fuq l-IPSAS 41 il-ġdid “Strumenti Finanzjarji”, fuq l-IPSAS 28 emendat “Strumenti Finanzjarji: Preżentazzjoni” u l-IPSAS 30 emendat “Strumenti Finanzjarji: Divulgazzjonijiet” (maħruġin f’Awwissu 2018). L-EAR 11 riveduta hija effettiva b’mod obbligatorju mill-1 ta’ Jannar 2021, bi kwalunkwe bidla mill-applikazzjoni inizjali kontabbilizzata f’dik id-data, u b’hekk ma teħtieġx dikjarazzjoni mill-ġdid tal-ammonti tal-perjodu ta’ qabel. B’riżultat ta’ dan, l-assi finanzjarji, l-obbligazzjonijiet finanzjarji, ir-riċevibbli ta’ skambju u d-dħul/l-ispiża tal-imgħax fil-31 ta’ Diċembru 2020 ippreżentati f’dawn il-kontijiet ġew ikkunsidrati f’konformità mal-politiki kontabilistiċi kif iddikjarati fir-rapporti finanzjarji tal-UE tal-2020 skont in-noti 1.5.5, 1.5.8 (għal tranżazzjonijiet ta’ skambju biss), 1.5.12 u 1.6.1 (għal tranżazzjonijiet ta’ skambju biss). Il-bidliet ewlenin u l-impatti tagħhom fuq il-kontijiet tal-UE għall-2021 huma kif ġejjin: Prinċipji ġodda ta’ klassifikazzjoni u ta’ kejl għall-assi finanzjarji L-EAR 11 riveduta tintroduċi approċċ ibbażat fuq il-prinċipji għall-klassifikazzjoni tal-assi finanzjarji u teħtieġ l-użu ta’ żewġ kriterji: il-mudell tal-entità għall-ġestjoni tal-assi finanzjarji tagħha u l-karatteristiċi kuntrattwali tal-fluss tal-flus ta’ dawk l-assi. Skont dawn il-kriterji, l-assi finanzjarji jiġu kklassifikati fil-kategoriji li ġejjin: “assi finanzjarji b’kost amortizzat” (AC), “assi finanzjarji b’valur ġust permezz ta’ assi/ekwità netti” (FVNA), jew “assi finanzjarji b’valur ġust permezz ta’ surplus jew defiċit” (FVSD). Fl-1 ta’ Jannar 2021, l-applikazzjoni tal-kriterji l-ġodda wasslet għar-riklassifikazzjoni tal-investimenti ta’ ekwità u tat-titoli ta’ dejn kollha minn “disponibbli għall-bejgħ” għall-assi finanzjarji fl-FVSD. Ir-riżerva tal-valur ġust relatata ġiet riklassifikata – fi ħdan l-Assi Netti – għal surplus jew għal defiċit akkumulat. Mudell ta’ indeboliment ġdid Billi l-mudell ta’ indeboliment preċedenti kien ibbażat fuq it-telf imġarrab, l-EAR 11 riveduta introduċiet mudell ta’ indeboliment li jħares ’il quddiem ibbażat fuq telf ta’ kreditu mistenni (expected credit losses, ECL) matul il-ħajja tal-assi finanzjarju. L-ECL tqis avvenimenti ta’ inadempjenza possibbli u l-evoluzzjoni tal-kwalità tal-kreditu tal-assi finanzjarji. Il-mudell il-ġdid ta’ indeboliment japplika għall-assi finanzjarji kollha mkejlin f’AC jew f’FVNA kif ukoll għal impenji ta’ self u għal kuntratti ta’ garanziji finanzjarji. B’mod partikolari, fl-1 ta’ Jannar 2021, l-applikazzjoni tal-mudell il-ġdid ta’ indeboliment għall-assi finanzjarji kklassifikati bħala AC, wasslet għar-rikonoxximent ta’ indeboliment fuq is-self għall-assistenza finanzjarja pprovdut lill-pajjiżi sħab skont il-programmi tal-MFA u tal-Euratom. Kontabilità ta’ garanzija finanzjarja Taħt l-EAR 11 preċedenti, il-biċċa l-kbira tal-garanziji finanzjarji – b’mod partikolari dawk ipprovduti mingħajr ħlas jew b’konsiderazzjoni nominali – ġew ikkontabbilizzati f’konformità mal-prinċipji ta’ EAR 10 “Provvedimenti, obbligazzjonijiet kontinġenti u assi kontinġenti”, għalhekk jew rikonoxxuti bħala provvedimenti jew iddivulgati bħala obbligazzjonijiet kontinġenti skont il-probabbiltà ta’ telf. L-EAR 11 riveduta teħtieġ l-applikazzjoni tar-rekwiżiti kontabilistiċi tal-garanzija finanzjarja għall-kuntratti ta’ garanziji finanzjarji kollha. Il-kejl tal-obbligazzjoni ta’ garanzija finanzjarja jiddependi fuq il-valur ġust tal-garanzija fir-rikonoxximent inizjali u fuq l-evoluzzjoni tat-telf ta’ kreditu mistenni mill-portafoll tad-djun garantiti. Ara n-nota 1.5.12. B’konsegwenza ta’ dan, fl-1 ta’ Jannar 2021 il-kuntratti ta’ garanziji finanzjarji eżistenti ġew irriklassifikati minn dispożizzjonijiet finanzjarji għall-kategorija ta’ obbligazzjoni ta’ garanzija finanzjarja u tkejlu mill-ġdid f’konformità mar-rekwiżiti tal-EAR 11 riveduta. Din il-bidla wasslet għal żieda fl-obbligazzjonijiet finanzjarji, b’mod partikolari fir-rigward tal-garanziji pprovduti lill-Grupp tal-BEI skont il-Mandat ta’ Self Estern. Wara l-bidla fit-trattament kontabilistiku u r-rikonoxximent tal-obbligazzjoni tal-kuntratt ta’ garanzija finanzjarja għall-Mandat ta’ Self Estern, ir-riżerva għall-Fond ta’ Garanzija għall-azzjonijiet esterni – f’Assi Netti sal-31 ta’ Diċembru 2020 – ġiet irrilaxxata għas-surplus jew għad-defiċit akkumulat.

It-tabella li ġejja turi l-kategoriji ta’ kejl oriġinali skont l-EAR 11 kif applikati għar-rapporti finanzjarji tal-UE tal-2020 u l-kategoriji ta’ kejl il-ġodda skont l-EAR 11 riveduta għall-assi u għall-obbligazzjonijiet finanzjarji tal-Unjoni Ewropea fl-1 ta’ Jannar 2021: EUR miljuni Kategorija ta’ Kejl Qabel l-EAR 11 Ammont nett riportat fil-31.12.2020 Kategorija ta’ Kejl EAR 11 Riveduta Ammont nett riportat fil-1.1.2021 Assi finanzjarji Self Self u riċevibbli 93 309 Kost Amortizzat 93 575 FVSD 2 Dejn u investimenti fl-ekwità Disponibbli għall-Bejgħ 19 587 FVSD 19 587 Assi derivattivi FVSD 199 FVSD 199 Riċevibbli Self u riċevibbli 3 450 Kost Amortizzat 3 485 FVSD 3 482 Il-flus u l-ekwivalenti tal-flus Disponibbli għall-Bejgħ 16 742 Kost Amortizzat 16 742 Obbligazzjonijiet finanzjarji Garanziji finanzjarji Obbligazzjoni tal-Garanziji Finanzjarji (90) Obbligazzjoni tal-Garanziji Finanzjarji (7 889) Provvedimenti (EAR10) (2 523) Teħid ta’ self Kost Amortizzat (93 192) Kost Amortizzat (93 521) Obbligazzjonijiet finanzjarji oħrajn Kost Amortizzat (1 761) Kost Amortizzat (1 761) Obbligazzjonijiet derivattivi FVSD (4) FVSD (4) Ammonti pagabbli Kost Amortizzat (32 408) Kost Amortizzat (32 408) It-tabella li ġejja tanalizza l-impatt tat-tranżizzjoni għall-EAR 11 riveduta fuq l-assi finanzjarji, fuq ir-riċevibbli, fuq id-dispożizzjonijiet finanzjarji u fuq l-obbligazzjonijiet finanzjarji tal-Unjoni Ewropea. Tirrikonċilja l-ammonti riportati mill-kategorija ta’ kejl preċedenti tagħha taħt l-EAR 11 kif applikata għar-rapporti finanzjarji tal-UE tal-2020, għall-kategoriji ta’ kejl il-ġodda tagħhom mat-tranżizzjoni għall-EAR 11 riveduta fl-1 ta’ Jannar 2021:



EUR miljuni Bilanċ fil-31.12.2020 Riklassifikazzjoni Kejl mill-ġdid Bilanċ fil-1.1.2021 Assi finanzjarji disponibbli għall-bejgħ Bilanċ tal-ftuħ riportat 19 587 Trasferiment minn AFS għal FVSD (19 587) Bilanċ tal-ftuħ aġġustat – Assi finanzjarji fl-FVSD Bilanċ tal-ftuħ riportat 199 Trasferiment minn AFS għal FVSD 19 587 Trasferiment minn self għal FVSD 2 Bilanċ tal-ftuħ aġġustat 19 788 Assi finanzjarji b’kost amortizzat (fil-kontijiet tal-2020: Self) Bilanċ tal-ftuħ riportat 93 309 Kejl mill-ġdid: Rata Effettiva tal-Imgħax 329 Kejl mill-ġdid: Telf ta’ Kreditu Mistenni (60) Riklassifikazzjoni għal FVSD (2) Bilanċ tal-ftuħ aġġustat 93 575 Assi Finanzjarji Totali (Nota 2.4) 113 095 – 269 113 363 Riċevibbli Bilanċ tal-ftuħ riportat 3 450 Kejl mill-ġdid: Telf ta’ Kreditu Mistenni 33 FGC - komponent tar-riċevibbli: kejl mill-ġdid 3 484 Bilanċ tal-ftuħ aġġustat 6 967 Riċevibbli Totali (Nota 2.6.2) 3 450 – 3 517 6 967 Dispożizzjonijiet Finanzjarji Bilanċ tal-ftuħ riportat (2 523) Trasferiment għall-Obbligazzjonijiet tal-Garanziji Finanzjarji 2 522 Bilanċ tal-ftuħ aġġustat (1) Provvedimenti Finanzjarji Totali (Nota 2.10) (2 523) 2 522 – (1) Obbligazzjonijiet tal-garanziji finanzjarji Bilanċ tal-ftuħ riportat (90) Trasferiment minn Provvedimenti Finanzjarji (2 522) FGC - komponent tal-ammonti pagabbli: kejl mill-ġdid (5 277) Bilanċ tal-ftuħ aġġustat (7 889) Obbligazzjonijiet finanzjarji b’kost amortizzat Bilanċ tal-ftuħ riportat (94 954) Kejl mill-ġdid: Rata Effettiva tal-Imgħax (329) Bilanċ tal-ftuħ aġġustat (95 283) Obbligazzjonijiet finanzjarji abbażi tal-FVSD Bilanċ tal-ftuħ riportat (4) Bilanċ tal-ftuħ aġġustat (4) Obbligazzjonijiet Finanzjarji Totali (Nota 2.11) (95 048) (2 522) (5 606) (103 175) Impatt totali tar-reviżjoni tal-EAR 11 (1 820) It-tabella li ġejja tanalizza l-impatt tat-tranżizzjoni għall-EAR 11 riveduta fuq l-Assi Netti tal-Unjoni Ewropea fl-1 ta’ Jannar 2021: EUR miljuni Bilanċ fil-31.12.2020 Rilaxx ta’ riżervi Impatti oħrajn fuq assi netti Bilanċ fil-1.1.2021 Riżervi Bilanċ tal-ftuħ riportat 5 062 Rilaxx tar-riżerva tal-FV (496) Rilaxx tar-riżerva tal-GF (3 043) Bilanċ tal-ftuħ aġġustat 1 523 Surplus/(Defiċit) Akkumulat Bilanċ tal-ftuħ riportat (38 480) Rilaxx tar-riżerva tal-FV 496 Rilaxx tar-riżerva tal-GF 3 043 Kejl mill-ġdid tal-assi u tal-obbligazzjonijiet (1 820) Bilanċ tal-ftuħ aġġustat (36 761) Assi netti totali (33 418) – (1 820) (35 238) It-tabella li ġejja tirrikonċilja l-provvediment għall-indeboliment tal-għeluq tal-perjodu ta’ qabel imkejjel f’konformità mal-EAR 11 kif applikata għar-rapporti finanzjarji u għall-provvedimenti finanzjarji tal-UE tal-2020 imkejlin f’konformità mal-EAR 10 għall-provvediment għall-indeboliment il-ġdid imkejjel f’konformità mal-EAR 11 riveduta fl-1 ta’ Jannar 2021: EUR miljuni 31.12.2020 1.1.2021 Provvediment għall-indeboliment/Provvedimenti finanzjarji Telf ta’ Kreditu Mistenni fuq perjodu ta’ 12-il xahar Telf ta’ Kreditu Mistenni Tul il-Ħajja Provvediment għal indeboliment totali Assi finanzjarji b’kost amortizzat, li minnhom: (739) (49) (25) (73) Self surrogat* (726) – – – Self ieħor (13) (49) (25) (73) Riċevibbli (190) (156) (156) Kuntratti ta’ garanzija finanzjarja (2 523) (859) (5 143) (6 002) * Sal-2020 kien ġie rikonoxxut b’mod inizjali self surrogat (self inadempjenti li għalih il-grupp tal-BEI ħareġ talba għal ħlas ta’ garanzija fuq il-garanzija tal-UE) bl-ammont imħallas sabiex tiġi saldata t-talba għal ħlas ta’ garanzija u ġie minnufih indebolit kompletament għall-ammont tat-telf ta’ kreditu diġà mġarrab fiż-żmien tas-surroga, li wassal għal ammont riportat nett żero fil-karta bilanċjali. Kwalunkwe mgħax akkumulat wara r-rikonoxximent inizjali ġie wkoll kompletament indebolit. F’konformità mal-EAR 11 riveduta, is-self surrogat issa huwa kklassifikat bħala self b’indeboliment fil-kreditu mixtri jew oriġinat (“POCI”), u għalhekk il-provvediment għal indeboliment huwa relatat biss ma’ bidliet fit-telf ta’ kreditu mistenni mġarrab wara r-rikonoxximent inizjali. Barra minn hekk, taħt l-EAR 11 riveduta għal self POCI, l-imgħax jakkumula biss fuq l-ammont riportat nett. Għalhekk, il-provvediment għal indeboliment rikonoxxut sa tmiem l-2020 għas-self surrogat tħassar kontra l-ammont riportat gross tas-self surrogat fl-1 ta’ Jannar 2021, mingħajr ebda impatt fuq l-ammont riportat ta’ dak is-self fil-karta bilanċjali.



3.IL-PRINĊIPJI KONTABILISTIĊI L-objettiv tar-rapporti finanzjarji huwa li jipprovdu informazzjoni li tkun utli għal firxa wiesgħa ta’ utenti dwar il-pożizzjoni finanzjarja, ir-rendiment u l-flussi tal-flus ta’ entità. Għall-UE bħala entità tas-settur pubbliku, l-objettivi huma, b’mod aktar speċifiku, li tiġi pprovduta informazzjoni utli għat-teħid tad-deċiżjonijiet, u li tintwera r-responsabbiltà tal-entità għar-riżorsi fdati lilha. Huwa b’kunsiderazzjoni ta’ dawn l-għanijiet li tfassal dan id-dokument. Il-kunsiderazzjonijiet kumplessivi (jew il-prinċipji kontabilistiċi) li għandhom jiġu segwiti meta jitħejjew ir-rapporti finanzjarji huma stipulati fir-regola kontabilistika 1 tal-UE “Rapporti Finanzjarji” u huma l-istess bħal dawk deskritti fl-IPSAS 1: preżentazzjoni ġusta, bażi tad-dovuti, negozju avvjat, konsistenza tal-preżentazzjoni, materjalità, aggregazzjoni, tpaċija u informazzjoni komparattiva. Il-karatteristiċi kwalitattivi tar-rapportar finanzjarju huma r-rilevanza, ir-rappreżentazzjoni fidila (l-affidabbiltà), il-komprensibbiltà, il-puntwalità, il-komparabbiltà u l-verifikabbiltà. 4.KONSOLIDAZZJONI Ambitu tal-konsolidazzjoni Ir-rapporti finanzjarji konsolidati tal-UE jinkludu l-entitajiet ikkontrollati sinifikanti kollha, l-arranġamenti konġunti u l-kumpaniji assoċjati. Il-lista sħiħa ta’ entitajiet li jaqgħu taħt l-ambitu tal-konsolidazzjoni, li issa tinkludi 55 entità kontrollata u kumpanija assoċjata 1 (2020: 52 entità kontrollata u kumpanija assoċjata 1), jistgħu jinstabu fin-nota 9. Fost l-entitajiet ikkontrollati hemm l-istituzzjonijiet tal-UE (inklużi l-Kummissjoni, iżda mhux il-Bank Ċentrali Ewropew) u l-aġenziji tal-UE (ħlief dawk tal-Politika Estera u ta’ Sigurtà Komuni). Il-Komunità Ewropea tal-Faħam u l-Azzar f’Likwidazzjoni (KEFA f’Likwidazzjoni) hija meqjusa wkoll bħala entità kkontrollata. L-unika kumpanija assoċjata tal-UE huwa l-Fond Ewropew tal-Investiment (FEI).

L-entitajiet li jaqgħu taħt il-kamp ta’ applikazzjoni tal-konsolidazzjoni, iżda li huma immaterjali għar-rapporti finanzjarji konsolidati tal-UE b’mod ġenerali, ma għandhomx bżonn jiġu kkonsolidati jew ikkontabilizzati bl-użu tal-metodu tal-ekwità, meta dan ikun se jirriżulta f’ħin jew kost eċċessiv għall-UE. Dawk l-entitajiet issir referenza għalihom bħala “Entitajiet minuri” u huma elenkati separatament fin-nota 9. Fl-2021, kien hemm 8 entitajiet li kienu kklassifikati bħala tali entitajiet minuri (2020: 8 entitajiet). Entitajiet ikkontrollati Sabiex jiġi ddeterminat il-kamp ta’ applikazzjoni tal-konsolidazzjoni, jiġi applikat il-kunċett ta’ kontroll. L-entitajiet ikkontrollati huma entitajiet li fil-każ tagħhom l-UE hija esposta, jew għandha dritt, għal benefiċċji varjabbli mill-involviment tagħha u għandha l-kapaċità li taffettwa n-natura u l-ammont ta’ dawk il-benefiċċji permezz tas-setgħa tagħha fuq l-entità l-oħra. Din is-setgħa trid tkun preżentement eżerċitabbli u trid tkun relatata mal-attivitajiet rilevanti tal-entità. L-entitajiet ikkontrollati huma kompletament ikkonsolidati. Il-konsolidazzjoni tibda fl-ewwel data li fiha jeżisti l-kontroll u tintemm meta ma jibqax jeżisti dan il-kontroll. L-aktar indikaturi komuni ta’ kontroll fl-UE huma: il-ħolqien tal-entità permezz ta’ trattati fundaturi jew leġiżlazzjoni sekondarja, il-finanzjament tal-entità mill-baġit tal-UE, l-eżistenza tad-drittijiet tal-vot fil-korpi ta’ tmexxija, l-awditjar mill-Qorti Ewropea tal-Awdituri u l-kwittanza mill-Parlament Ewropew. Issir valutazzjoni individwali għal kull entità sabiex jiġi deċiż jekk wieħed mill-kriterji jew il-kriterji kollha elenkati hawn fuq humiex biżżejjed biex jirriżultaw f’kontroll. It-tranżazzjonijiet u l-bilanċi materjali kollha bejn l-entitajiet u bejn entitajiet ikkontrollati mill-UE jiġu eliminati, filwaqt li l-qligħ u t-telf mhux realizzati fuq tali tranżazzjonijiet ma humiex materjali u allura ma ġewx eliminati. Arranġamenti Konġunti Arranġament konġunt huwa ftehim li fuqu għandhom kontroll konġunt l-UE u parti waħda jew aktar. Kontroll konġunt huwa l-kondiviżjoni miftiehma tal-kontroll ta’ arranġament permezz ta’ arranġament vinkolanti, li jeżisti biss meta d-deċiżjonijiet dwar l-attivitajiet rilevanti jkunu jeħtieġu l-kunsens unanimu tal-partijiet li jikkondividu l-kontroll. Il-ftehimiet konġunti jistgħu jkunu impriżi konġunti jew operazzjonijiet konġunti. Impriża konġunta hija arranġament konġunt li huwa strutturat permezz ta’ veikolu separat u li permezz tiegħu l-partijiet li għandhom kontroll konġunt tal-arranġament għandhom drittijiet fuq l-assi netti tal-arranġament. Il-parteċipazzjonijiet f’impriżi konġunti jiġu kkontabilizzati bl-użu tal-metodu tal-ekwità (ara n-nota 1.5.4). Operazzjoni konġunta hija arranġament konġunt li permezz tiegħu l-partijiet li jkollhom kontroll konġunt tal-arranġamenti jkollhom drittijiet għall-assi, u obbligi għall-obbligazzjonijiet, b’rabta mal-arranġament. Il-parteċipazzjonijiet f’operazzjonijiet konġunti jiġu kkontabilizzati permezz tar-rikonoxximent fir-rapporti finanzjarji tal-UE tal-assi u l-obbligazzjonijiet, id-dħul u l-ispejjeż tagħha, kif ukoll is-sehem tagħha ta’ assi, obbligazzjonijiet, dħul u spejjeż miżmuma jew imġarrba b’mod konġunt. Kumpaniji assoċjati Il-kumpaniji assoċjati huma entitajiet li fuqhom l-UE għandha, direttament jew indirettament, influwenza sinifikanti, iżda mhux kontroll esklużiv jew konġunt. Huwa preżunt li teżisti influwenza sinifikanti jekk l-UE jkollha, direttament jew indirettament, 20 % jew aktar tad-drittijiet tal-vot. Il-parteċipazzjonijiet f’kumpaniji assoċjati jiġu kkontabilizzati bl-użu tal-metodu tal-ekwità (ara n-nota 1.5.4). Entitajiet mhux konsolidati li l-fondi tagħhom jiġu ġestiti mill-Kummissjoni Il-fondi tar-Reġim Komuni tal-Assigurazzjoni tal-Mard għall-persunal tal-UE, il-Fond Ewropew għall-Iżvilupp u l-Fond ta’ Garanzija tal-Parteċipanti jiġu ġestiti mill-Kummissjoni f’isem dawn l-entitajiet. Madankollu, billi dawn l-entitajiet ma humiex ikkontrollati mill-UE, huma ma humiex ikkonsolidati fir-rapporti finanzjarji tagħha. 5.IL-BAŻI TAT-TĦEJJIJA Ir-rapporti finanzjarji jiġu ppreżentati kull sena f’konformità mal-Artikolu 243 tar-Regolament Finanzjarju. Is-sena kontabilistika tibda fl-1 ta’ Jannar u tintemm fil-31 ta’ Diċembru. 6.Il-munita u l-bażi għall-konverżjoni Il-munita funzjonali u tar-rapportar Ir-rapporti finanzjarji jiġu ppreżentati f’miljuni ta’ euro, sakemm ma jkunx indikat mod ieħor, billi l-euro hija l-munita funzjonali tal-UE. Tranżazzjonijiet